Eliza Katolikoa - SABELIZTUN1\n(BERRIA egunkariak 2019ko otsailak 17an argitaratu zuen artikulu honen bertsio laburra: https://www.berria.eus/paperekoa/2041/024/002/2019-02-17/eliza_katolikoak_ez_daki.htm)\nVatikanoko agintari burua (“aita santua” izendatzen dugun hori) aztoratuta dabil Eliza barruko eskandalu sexualekin, eta otsailaren 21etik 24ra bitartean mundu osoko apezpikuburuak konbokatu ditu gaiaren inguruan gogoetatzeko. Arabiar Emirerri Batuetatik bueltako prentsaurrekoan egin zuen iragarpena, eta, bileraren premia eta arrazoia esplikatzerakoan, hau esan omen zuen: “apezpikuburuek ez dakite zer egin, ez dakite nola jokatu kasu hauei aurre egin behar dietenean, eta elkartu behar dugu hori bideratzeko”. Jakintsuen artean jakintsuenek ez dakite, beraz.\nPrentsaurreko berean erantzun zuen egunotan agertzen ari diren Eliza barruko emakumeen aurkako jazarpenen salaketei buruz. Doris Wagner moja ohiak salatu duenez, haietatik % 40 batek pairatu du bortxa sexualik apezengandik. Horri buruz ere, Elizak ez zekien. Klerigoek nahiz erlijiosoek debekatuta dute etxetik kanpo inongo salaketarik jartzea, hori dute lege, eta ageriko zornea ukaezina denean, barkamena eskatzearen protokoloa abiatzen dute: biktimen alde, lehenik eta behin; eta otoitz zintzoak agintzen dituzte haien arimen alde, eta “jendarte osoa zeharkatzen duen lakra hori behingoz desager dadin”.\nOrain gutxi Gipuzkoako apez jatorrenaren gaineko salaketa haizatu zenean, berak ere gure artean pederastia kasurik zegoenik ez zekiela deklaratu zuen, artean Eliza barruan epaitua eta kondenatua izan bazen ere. Gerora, agerian geratu dira beste hainbat kasu, azkena Deustuko salestarrena. Haiek ere ez zekiten ezer. Ondoren, salatzaileen arrazoiak ukaezinak zirenean –“zuzendaritzara jo genuen, baina nola egingo ziguten kasu, zuzendaria bera horretan baitzebilen”–, barkatzeko mesedez…\nGai honi buruz beste behin idazteko bulkada sentitu nuen Deustuko zuzendari haren izena egunkarian idatzita ikusi nuenean: Luis Rojo, Errenteriako Don Boscon nire irakasle ere izandakoa. Eta saihestezina egiten zait garai haietara itzultzea eta pentsatzea gaztez betetako giro animatu hartan Porfirio Castrok –ezagutu genuenon artean inork ahaztuko ez duen sadiko odolzalea– eta Luis Rojo pederastak osatzen zutela 9, 10, 11 urteko haurren zuzendaritza tandema. Gure gurasoek ez zekiten, gainontzeko irakasleek ere ez… Gerora ere, garaian kolegio haiek jokatu zuten funtzioa goraipatua izan denean, gustu txarrekoa da terrore erregimen hartaz ezer esatea. Badakigu beharrezkoa dugula ahaztura bizirik irauteko, baina badakigu ere egitura haiek zuzendu eta kudeatzen zituzten ordena erlijioso berek heziketaren proportzio handi baten buru jarraitzen dutela, aurreko hamarkaden gaineko inongo autokritikaren beharrik sentitu gabe. Beraiek ez baitakite zer eta nola.\nLuis Rojo salestarrarekin 1968ko argazki batean\nEliza Katolikoak ez daki, nonbait, haur bat bortxatua denean munduarekiko haren oinarrizko konfiantza suntsitzen dela eta perbertsiorako ateak parez pare zabaltzen zaizkiola barne infernuan. Babesgabetasuna ezartzen dela biktimaren muinean eta bere burua defendatzeko ahala erabat makaltzen dela. Horrela elikatzen da gurpil zoroa, borreroak ongi baitaki bortxatuak nekez erreakzionatuko duela bere buruaren defentsan, eta askoz ere gertagarriagoa dela biktimaren izaera barneratzea, lotsaren eta erruaren poderioz, isilik eta mendeko betiko –horrek bilakatzen du biktima kategoriakoa, eta ez bidegabekeria bat pairatu duen nornahi soila–. Hamarkadak pasata, haietako norbaitek barrua erretzen dion pozoia askatu beharrez gertaturikoa salatzen duenean, zauriaren neurri zehatzaz jakiten hasten gara: noren esku izan zen, zenbat kasutan… eta baita haren inguruko ñabardura juridikoez ere: preskripzioa bai ala ez, eta abar. Badakigu gaitz izugarri baten lagin txiki baten aurrean gaudela, eta izugarrikeria hori hain zaigu eramangaitza, ezen exorzismo erritoak abiatzen baititugu: politikarien deklarazioak, auzotarren elkartasunak, abokatuen ñabardurak, apaizen mea culpak. Ezin dugu izugarrikeriarekin bizi, eta gugandik at ipintzen saiatzen gara. Ahaztu behar dugu, normaltasunera bihurtu. Baina ezin dugu ahantzi sistema orokor batez ari garela eta sistema horren bortxa naturalizatua genuela jendarte osoan. Eta orain ere badugula hein handi batean eskoletan, lantegietan, familian –zer esanik ez eliza, polizia edo armada bezalako egituretan.\nMoralkeria da Eliza Katolikoak gehien erabili eta erabiltzen duen arma ideologikoa: Ongiaren eta Gaitzaren arteko guda eternala gutako bakoitzean jokatzen da, eta geure bulkadak, ekintzak, pentsamenduak Ongiaren eremura eramaten saiatu behar dugu; Ongiaren Erreinu Erabatekoa gauzatzen den bitartean, Azken Juizioan Epaile Nagusiak emango duen epai apelaezinaren zain. Bitartean, etsimendua eta barkamena predikatzen digu Elizak. Ez zaio zaila jarrera horretatik antipunitibismoa aldarrikatzea, baina aldarrikapen horiek bere burua bortxatzaileen, borreroen aldeko seinalatua denean ateratzen ditu, berezko dituen egiturei eta botereari buruzko kontuak inork eskatu ez dakizkion.\nEgitasmo modernoaren erdian dago Eliza eta Estatua bereiztea, baina Eliza Katolikoak oso gaizki eraman du betidanik egitasmo hori. Azken mendeetan bultzatu dituen gurutzadak “antimodernistak” izan dira –XX. mendeko azken hamarkadak arte, “juramentu antimodernista” egitea exijitzen zitzaion klero katolikoaren parte izan nahi zuen edonori–. Nork pentsatuko zuen 70eko edo 80ko hamarkadetan XXI. mendeko Elizaren arazo publikorik larriena pederastia eta jazarpen sexualaren inguruko egiturazko leherketatik etorriko zenik? Zorne horren parte txiki bat agerira ateratzen denean, Elizak ez dakiela dio. Denok dakigu, bidenabar, Elizak duen boterea jakintzaren eta gorentasun moralaren gainean eraikia duela: horrek justifikatzen du kontzientziak gidatzeko bere buruari ematen dion agintea, eta hezkuntzari oro har ematen dion lehentasuna: ez dago instituziorik munduan maila horretako hezkuntza sarerik duenik.\nEgunotan, Europaren erdian egoitza duen Estatu teokratikoan, mundu osoan hedaturik duen gerontokraziak bilduta pasako ditu hainbat ordu, hainbat egun, muineraino barneratuta duen haurren eta emakumeen aurkako bortxari zein bide eman pentsatzen, erregutzen. Jainkoaren izenean gainontzekoei egunero zer egin behar dugun predikatzeko gai sentitzen direnek ez baitakite zer egin ebanjelioan agertzen den sententziarik argienetako bakarrarekin: “Nahitaezkoak dira eskandaluak, baina haur bat eskandalizatzen duenak hobe luke errotarri bat lepoari lotuko baliote eta itsasora bota”.\n Porfirio Castroren izena aipatzen da Els internats de la por (“Beldurraren barnetegiak”) dokumentalean (TV3, 2017), Errenteriara lekualdatua izan aurretik Madrilen izan zuen portaera esplikatuz (38’tik aurrera).\nGAIARI BURUZKO aurreko artikuluak:\n(Artikulu honen bertsio laburrago bat argitaratu du BERRIAk 2017ko urtarrilaren 17an)\nMendizabal abade pederastaren kasua dela eta, “gehiegizko zabalkunde mediatiko” baten barruan gaudela diote bere klerokideek. Ezin dutela burutik kendu, eta hori ez omen da sanoa. “Kakuxen oso hurbileko sentitzen naiz, sakonki hurbil” dio Joxe Arregi teologo ezagunak: “Gipuzkoako elizarentzat egin duen guztiarekin, horrentzat suposatzen duenarekin. Amildegiaren sakonenean imajinatzen dut, eta pena infinitua sentitzen dut beragatik, eta baita bere ama eta adiskide hurbilekoengatik ere. Ni ez bainaiz bera baino hobea, hori da Jesusen ebanjelioan irakurtzen dudana”.\nBurutik kendu ezinik nabilenez, neu ere, ariketa batean murgildu naiz egunotan: entzun eta irakurri ditut biktima eta apezen hitzak, sentitzen dudan amorruaren barne-burrunbari eutsiz, eta zintzotzat hartu batzuenak eta besteenak. Horrekin batera, berriro ikusi ditut azken urteotan erreferentziazko ditudan hainbat pelikula: 2003ko Song for a Raggy Boy (hegoaldean, Los niños de San Judas), eta 2015eko El Club eta Spotlight. Irlandan 1985a arte indarrean egon ziren erreformatorio katoliko bateko gerra osteko giroa erakusten du lehenak, Txilen delitu larriak egindakoen apaizentzat “erretiro etxea” bigarrenak, eta Boston hiri katolikoko pederastia sarea argitara atera zuen kazetari ikerketa hirugarrenak. Gurean bezala, hiruretan agertzen dira biktimak eta borreroak, baita gehiengoa osatzen dugun ingurukoak ere; sentimendu kontrajarriz zeharkatuak, normalean. Ez zait batere zaila egin pelikula hauetako protagonisten hitzak eta gure artekoenak erkatzea. Haur bat bortxatzea gauza bera baita nonahi, eta XX. mendeko elizaren soslaia guztiz errekonozigarria gurea bezalako “mundu katolikoan”.\nUrte luzeetako isiltasun eramangaitzaren ondoren biktimek publikoki hitz egitea erabaki dutenean etorri dira Gipuzkoako Elizaren hitzak, haienak baino askoz leku handiagoa hartuz. Elizbarrutiaren lehen agirian “reverendo” diote beti pederastiaz kondenatutakoaren izena esaterakoan, eta gainontzeko diskurtso hanpatua eta korapilatsua, lege-gizonen eta epaileen tankerakoa da: “…siguiendo ritualmente el protocolo canónico establecido para tratar estos casos, creó todas las condiciones jurídicas materiales y procesales para que”. Edo “declaración de culpabilidad del reo y la imposición a este de diversas penas expiatorias ex cann. 1336-1338 CIC y de otras medidas administrativas y disciplinares”. Laburbilduz: pena eta atsekabea sentitzen du elizak eta barkamena eskatzen du –ego me absolvo…–, eta elkartasuna biktimekin eta baita reverendo gizajoarekin ere. Lehen komunikatuaren azken hitzak: “Esta Iglesia particular, en comunión con el Sucesor de Pedro, el Papa Francisco y unida fraternalmente con su Obispo José Ignacio, eleva desde la fragilidad una oración confiada al Señor, implorando con confianza los dones de la justicia, el perdón misericordioso y la paz”.\nBaina hori dena ez zen nahikoa izan eta “gertakariak azkartzen” ari zirenez (hots, biktima gehiago ari zenez gertatutakoa hitz xume eta garbiz kontatzen) medioen aurrean azaldu behar izan zuen obispoak, bigarren komunikatu bat irakurtzeko: Egia ona omen da denontzat eta inor ez omen dago kontu larri hauez libro. Baina bi ñabardura egin zituen: Elizak sistema juridiko propioa du (“para establecer penas que priven a los fieles de cualquier bien espiritual o temporal –can. 1312 §2 CIC–”), eta sistema hori gogorrenetakoa da adin txikikoen gaineko abusuak zigortzerakoan. Kasu honetan (“abuso en grado de tocamientos desonestos”), monasterio batean bolada batez bizitzeko eta “terapia psikologikoa eta espirituala” jarraitzeko obligazio zorrotza izan dira ezarritako zigorrak. Elizak bere Agintetik hartzen du Hitza, Jainkoaren eta Komunitate Unibertsal Eternal batetik, baina zer dio ia urte bete terapian dagoen presbitero agurgarriak? “Nik uste dut gai hori gainetik pasatu dela. Esan gura dut Elizak ez duela behar bezala abordatu, zaurituekin eta minduta daudenekin elkarrizketan… Ez dakit Euskal Herrian, guk horrelakoak ez baititugu ezagutzen, baina AEBetan saiatu ziren arazoa diruz konpontzen. Eta ondorioa izan da ez dela ezer konpondu eta, gainera, Eliza diru barik gelditu dela. Maila horretan babesa eman behar zaie familiei eta hurbiltasuna arazo barik eskaini. Gaur egun Eliza eta epaileak bat eginda daude eta ez dago zirrikiturik elkarri laguntzeko”.\nHitzok bere kasua epaitua eta kondenatua izan ondoren eta gordeta jarraituko zutelako inpunitatearen ziurtasunetik esandakoak dira, nola bestela, baina zergatik ez hartu zintzotzat? El Club pelikulako pederasta horrela ari zaio epaitu nahi duen jesuitari dioenean: “sexu doilor eta sakonenean bizi izan dut nik Jainkoaren Argia” eta “[apaizok] kondenatuak gara gorputz likitsak izatera”. Spotlight-eko psikologo adituak, berriz, apaizena “fenomeno psikiatriko antzemangarria” dela adierazten du, erdiak sexu harremanak dituztela esplikatuz, eta %6k direla pedofiloak. Aukeratutako haur biktimei dagokienez, guztiz errekonozigarriak direla hauek ere: txiroenak, babesgabeenak, familia ahulenetakoak…\nBostoneko eta Irlandako eskandaluak izan dira sonatuenak azken hamarkadetan: Europa iparraldeko lurralderik katolikoenean hain ziren larriak eta ugariak kasuak, gobernu-komisio bat eratu behar izan zuten ikertzeko. Hamar urte behar izan zituen lantaldeak, eta 2008an argitara eman zuen txostena. Elizak kolaboratzeko jarri zuen baldintzen artean, hau nagusia: inplikatuen izenak ez argitaratzea. Informea 25.000 biktimez ari da, 400 erlijioso eta 100 laiko akusatuez. AEBetako eta Irlandako ikerketen harira, uholdea hauspotu zen, eta Vatikanoak 6.000tik gora salaketa jaso ditu hamarkada batean, eta milatik gora abade kaleratu.\nZer dela eta halako ikerketarik ez izatea Europa eta Amerika hegoaldeko lurralde ezin katolikoagoetan? Ez al da hori bera “gure katolikotasunaren” ezaugarri nabarmena –protestanteekin alderatuz, kasu honetan–? Adin batekook ondo dakigu bortxa fisikoa eta orain abusu sexual gisa izendatzen dugun hori ohikoak zirela kolegio katolikoetan, eta asko baino gehiagotan bien artean aukeratu behar izaten genuela haurrok. Marka hori daramagu barnetegi katolikoetan haurtzaroa eta lehen gaztaroa bizi izandakook, eta asko gara joan den mendearen erdialdean jaiotakoen artean. Marka horren ezaugarriak: terrorea lege egiten duen sistema baten barruan, gure muin intimoena zaintzen egindako ahalegina eta horren ondorioak. Hitz gutxitan esanda: jipoien eta laztan likitsen artean aukeratu behar izatera behartuak izan ginen asko, haur eta gaztetxo batek berezko duen babesgabetasunean eta bakardade handian. Abade sadiko lizun nabarmen horiek lasai asko ibiltzen ziren eta dabiltza kaleetan gerora, eta euskal herrietan, ingurukoetan baino dezente ikastetxe katoliko gehiago ditugu oraino –haien irakasleen soldatak diru publikotik ordainduak direlarik, besteak beste–. Ez naiz hemen sartuko, ordea, Elizaren pribilegio fiskalekin edo inmatrikulazioekin, beste maila bateko gaia baita honakoa –Urkulluren esanetan, “Elizaren barne kontu bat”–.\nEliza Katolikoaren ahala eta haren arrastoa sakona da oraino, eta egunotako harrabotsak balio dezake hainbat kontu bere gordintasunean une batez begiratzeko: betiko bakarmenaren ministerioa mendeetan zehar monopoliziatu duen instituzio batek, lehenik eta behin, bere burua inmunizatu du edozein arduratik, inpunitate ia erabatekoan. Horregatik dabiltza horren aztoratuak egunotan, baita “lintxamendu mediatikoa” salatzen ere. Azkar ikasi dute azken hamarkadetako pederastia eskandaluetatik eta ekimena berea behar duela ulertu, ez biktimena. Komunikatuak eta agerraldiak egunero; iritziak eta kexuak. Munilla obispoak igandeko homilian laburbildu zuen: “Guztiz injustua da bizitza oso bat eman ondoren ebanjelioaren eta behartsuenen zerbitzuan, hori dena zalantzan jartzea kide baten traizioagatik”. Urteak daramatzate “sexu perbertsioen” salaketa obsesiboan, “jendartearen degradazio erabatekoaren” aurkako gurutzadan: dibortzioa, homosexualitatea, sexu askatasuna, abortoa… Nazareteko Jesusen ebanjelioaren izenean, baina testu horietan ez da ezer zehatzik aipatzen gai horiei buruz, bai ordea pederastiaz: “Nahitaezkoak dira eskandaluak, baina haur bat eskandalizatzen duena, hobe luke errotarri bat lepoari lotu eta itsasora bolako balute” (Luk 17, 1-2). Ez ditut hitz horiek aipatuak entzun inon egunotan.\nPD. Artikulu hau burutu ostean aukera izan dut Montse Armengouren eta Ricard Belisen Kataluniako TV3rako egindako dokumentala ikusteko (Els internats de la por “Beldurraren barnetegiak”). Kontakizun izugarri horien artean non entzuten dut Errenterian milaka haurrek ezagutu genuen salestar baten izena: on Porfirio Castro (38. minutuan kontatzen dituzte haren balentriak Madrilen, Don Boscora “ikasketa zuzendari” gisa etorri aurretik, nonbait).


Beira taldeak Margotu berria diskoa argitaratu du\nHemen zaude -> Berriak / Beira Taldeak Margotu Berria Diskoa Argitaratu Du\nBeira taldeak 'Margotu berria' diskoa argitaratu du\nBeira taldearen Margotu berria diskoaren azala.\nHamar kantu biltzen ditu Oiartzungo boskotearen bigarren lanak\nPop eta rock leuneko hamar kantu bildu ditu Oiartzungo taldeak bere disko berrira, non folk arrastoak ere entzungo ditugun. Produkzioa garbia eta gardena da. Beirak melodia errazak eta gozoak eta hitz landuak nahasten ditu.\nDiskoko kantu eta hitz guztiak Beirarenak dira, Maritzaren memoria doinua izan ezik (Mikel Urdangarinen Kideari abestian oinarrituta dago aipatutako hau).\nBeira taldearen Margotu berria diskoa 2014 eta 2015 urteak bitartean grabatu zuen Axular Arizmendi soinu teknikariak Mutrikuko AME estudioetan. Masterizazioa berriz, Estanis Elorzak egin zuen Donostiako Doctor Master estudioetan.\nMargotu berria Baga-Biga diskoetxeak argitaratu du.\nBeira taldea Jon Martinek eta Igor Arruabarrenak sortu zuten 2006. urtean Oiartzunen. Hasierako xedea musikatutako bertsoen esparruan sakontzea eta hitza musikarekin ahalik eta txukunen uztartzea zen.\n2013 urtean lehen diskoa argitaratu zuten. Ondoren, taldea handituko zen boskote bihurtzeraino.\nTaldekide berriak ondoko hauek dira: Urtzi Olaziregi (baxua), Gari Amundarain (gitarra) eta Mikel Arruabarrena (bateria).\nBaga-Bigaren 2012ko udazkeneko nobedadeakBerriak\nBAGA-BIGA DISKOETXEAK LAU DISKO BERRI ARGITARATUKO DITU UDAZKENEANBerriak\nXaiko: disko berria, bira eta hile bukaeran AlemaniaraBerriak\nTHE KILLMINISTERS Night City BreakersElkarrizketak\nEuskal Herriko eta Kataluniako zenbait talderekin osatutako bilduma argitaratu du Baga-Biga diskoetxeakBerriak\nDoctor Deseoren bideoklip berria: 'Busco en tus labios'Berriak\nBeñat Igerabidek 'Orbainak' izeneko diskoa argitaratu duBerriak\n'Ihesi' bideokliparekin itxi du Beñat Igerabidek 'Orbainak' diskoaren zikloaBerriak\nItsaskiak taldeak estreinako lana argitaratu duBerriak


Bizkaiera.biz: BERE eta BERAREN\nBiziMODU, bazkari MODUKO ...\nGaurko euskeran bere, beraren eta haren edutezko-erakusleen artean diran mugak lausotu egin dira denporearen joanean, eta hiztun edo idazleok nongoak garan edo nondikoak, edota euskaldunzaharrak edo barri-ikasiak garan kontu eginda, lehenengora, bigarrenera edo hirugarrena joten dogu, eta sarritan argi jakin barik zer dala-ta zeinen aldera obentzen garan. Gaztelania-erromantzean hain ugaria eta askotakoa dan su posesiboagazko gurutzaketan dago gure nahasbidearen azpi-arrazoietariko bat.\nSartaldeko euskaldunon artean nahasbiderik handiena bere eta beraren erakusle bihurkarien artean gertatzen dana da. Idatziz marka banangoak eta bereiziak dirala jakin arren, gaur ahoz nekez bereizten ditugu, alkar-neutralizatutzat jo daitekez, eta laburturik oguzten ditugu berbaz. Era landuan beraren dana, berbaz, leku batzuetan beran, beste batzuetan beren, edo eta bere esaten da. Mugatzaileaz berana edo berena esaten danaren atzean berarena dago. Eta berea esaten danaren atzean, bere posesibo bihurkaria.\nGaurko hiztunon erabileran haren eta beraren ondo samar bereizten dira. Haren erakusle soila da, edute-genitiboan emona, eta berau fisikoki seinalatzen dan zerbait edo ezaguna dan zerbait gogorazoten danean ohi darabilgu. “Ikusten dozu harako gizon praka laburduna? Ba haren etxean sarritan bazkalduta nago”.\nBeraren, bera izenordainaren edute-genitiboa dogu, eta bata eta bestea ingurune beretsuetan darabilguz. Izenordain honek “birraitamena” adierazoten dau; berba-ekarrian lehendik ezaguna dan edo lehenago aitatua dan norbait edo zerbait barriro gogorarazoten danean edo izentau nahi dogunean, bera horregaz adierazoten dogu nor edo zer hori.\nEuskerearen sartaldean –eta erdialdean, orohar‑ bera izenordain edota determinatzaileak askoz bizitasun handiagoa dauka, ekialderantz eta iparralderantz baino. Ekialdean hura eta bera izenordainen arteko oreka, erakusle soilaren aldera obendu da. Sartaldean, ostera, ha horren eremua esanguraz mugatuagoa da –seinalatze edo gogoratze neutroa‑ eta bera birraitamenezkoarena hedatsuagoa. Bera izenordainak, neu lehenengo gradukoak legez, ez dau bakarrik “birgogoratu” edo “birraitatu” egiten; galdegai edo fokuaren indarra be beregantzen dau; ez beti, baina jeneralean intentsidade-indarra dauka bera horrek. “Berak ez dau ezer esan” entzuten dogunean, kontestuan ezaguna dan norbaitez ari gara. “Berari bota deutsie errua. Bera da erruduna” dinogunean, bera horretan ipinten dogu fokua; galdegai bihurtzen dogu, kontestuan ezagun izanez gainera.\nBeraren genitiboa, bada, ez da besterik bera izenordaina noren kasu genitiboan emonda baino. “Berarena da errua”. “Beraren kontuak dira horreek; berak jakingo ditu ondoen”. “Berarentzat erosi dogu, ez zuretzat”. Baina beraren hori bere posesiboagaz lehian bizi izan da mendez mende, eta funtsean, bere erabili ezin dan eremuetarako, edo nekez erabili daitekeenetarako garatu da euskeran beraren; horrretan lekukotu da.\nBatetik, aposizio funtzinoetarako. Beraren horrek inon izan badau erabilera ziurra, izen sintagma genitibo baten aposizioan izan da: haren beraren, gizonaren beraren ereduko egituretan. Halan erabili eroien lapurtar klasikoek. Axular dogu eredu bikaina: “Errege hunek, lege haur hunein zinez begiratzen zuen denboran, gerthatu zeikan errege hunen beraren semeari, legearen haustera”. Edo Frai Bartolome: “Egia da, munduaren beraren asierati euki ditue ausilariak Jaungoikoaren aginduak, ta daukez gaur bere, ta eukiko ditue munduaren azkeneragino”.\nBestetik, izenordain gisa, nahiz eta hemen, genitiboan erabilirik, beraren eta bere harea mugikorretan nahasirik ibili sarri. Izenordain eredu argia J. Mateo Zabalaren hau: “esan zuk ari eginiko mesedeak, beraren zuganako esker deungea”.\nEta hirugarrenik, izen bati laguntzen doanean, batzuetan “mismo” esanguraz, beste batzuetan “propio” esanguraz. J.Mateo Zabalaren adibide bik on egingo deusku dinoguna: “Jangoikoak berak mundu onetarako bere dirauskula eze, alango juralariaren etxeari etorriko jakala jausi ta galdu bearra eta Jaun beraren birao gogorrak auts egingo dituzala etxe orren arri ta zurginokoak”.\nBere, ostera, beste etorki batekoa dogu. Eta aurrekoagandik kategoria berezia: izenlagun posesiboa dogu, eta “bihurkaria”; neure, zeure eta geure diran legetxe. Euron erabilgunerik zaharrena, euskeran –edonongo euskeran‑ aditzagazko akordioa beteten dauenekoa da. Nork ez dau ezaguna harako herri-, dantza-kopla hau: “Artolak dauko, Artolak dauko, Artolak dauko ustia, / beria dabela, beria dabela / mundu guztiko jentia”. Kopla horretan dogun egitura hau da: “Artolak berea dau mundu guztiko jentea”. Eta aditzagazko akordiorik ez balego, berarena tokatuko litzateke lege garbian: “Artolarena berarena da mundu guztiko jentea”.\nBetiko hiztunek, adin batetik gorakoek endemas, toketan dan ingurune batzuetan bere eta berea ondo erabilten dakiez. “Alaba-bakarrak surtako hautsa be berea” errefrau-esaerea entzunda daukat behin baino sarriago Mungia aldean. Aditzaz horniduko bagendu: ...“surtako hautsa be berea dau” esango genduke, dudarik be barik.\nBigarren pertsoneaz eregiko bagendu be bardin. Itauna honetara egingo genduke: “Zeurea dozu hor bigarren ilaran dagoan autoori?”. Eta lehenengo pertsonan be antzera: “Ez daukagu geure seme-alabarik, baina inorenak jagoteko be ez gagoz”.\nJabier Kalzakortak, Markinan esaten dala-ta, esaera ezagun baten aldaera osotuagoa gogorarazo deust: “Hor konpon, Maria Anton. Txakurrak buztana berea jon”. “Berea dau” letxe, baina andrentzako hitanoz adierazota: jon.\nBaina neurea, geurea edo zeurea, aditzagaz akordiorik ez dagoanean be aise erabilten ditugu, batez be sartaldean: neurea da..., geureak irabazi dau... zeure esana egingo da. Eta zein da kasu horri hirugarren pertsonan jagokon izenordaina? Berea ala berarena? Hor dago untzea.\nBere eta beraren kontuan urak aspaldi nahasturik eta arreturik datoz uharkan behera, eta guztiz ez bada erdi bardindurik darabilguz euskaldunik askok, aditzagazko akordiorik dagoanentz be ez dakigula, jaramonik be hartzen ez deutsagula, eta hain gitxi ardura be deuskula.\nBaina idatzirako beharko dogu, nonbaiten be, arauren bat, bere eta beraren arteko bizikidetza bermatuko dauena! Horretara gatoz.\nBere zaharra eta orokorra dogu euskera osoan; alderik alde. Baina beronen erabilera ez da leku guztietan bardin emoten.\nBere euskera zaharrean bakuna zein aniztuna izan zeitekean, numeroz neutroa: berea izatea, batena izatea edota gehiagorena izan zeitekean. Denporan aurrerago, pluralerako eurena (edo erena) garatu zan sartaldean eta berena erdialdean; oraintsuan modaratu dan beraien dalakoaren enborreko forma. Iparraldean luzaroagoan eta hobeto gorde da bere balio pluralduna, hegoaldeko hizkeretan baino.\nAxularren ondoko pasarte horretako bere biak be pluralari jagokoz. Baina esamolde finkoetan txertaturik dagoz: bere buruz eta bere baitan. “Zure laudorioen aiphamenean? Berak dira bere buruz asko gora mintzo: berak dira bere baithan asko klar eta ozen” (Axular).\nBaina haren hondarrak hemen be badira. Esaera finko batzuetan balio zahar horrek dirau hondino, singular zein plurala biak hartzen dituan bere horrek. “Bere lekuan itxi oinetakoak” esaten dogu errazago, “euren lekuan” baino. “Berez ez dira egiten beharrak, putz eginda” esaten dogun moduan, nekez darabilgu eurenez ingurune horretan. “Bere horretan itxi egizuz arazook, aurrerago konponduko dira eta” dinogunaren lekuan, nekez darabilgu “euren horretan”. “Bere kabuz hartu dabe erabagiori” esatea zilegi da, “euren kabuz” hainbat behintzat. “Beretik urtenda” bi edo gehiagori buruz be predikau geinke, “eurenetik urtenda” nekezago entzuten dan bitartean. “Berebiziko poza hartu dabe” esango genduke, eta ez euren biziko. Berba baten, bere posesiboa zenbatekoari buruz, bat-anitz izate puntuan, neutroa izan zan aldiko errastuak gaur be bizi-bizi ditugu, esamodu finko eginetan behintzat.\nBaina sartalde euskerako idatzi zaharretan behin edo behin baino ez da agiri bere aniztasun kontestuan. Kapanagaren hau, bat: “Esaten dau Sazerdoteak pobluagana biortuta, ulerretan emaiteko, erraz joan deitezala bere bearrera” (Dotr.). Ez da kasualidade hutsa, euren edutezko plurala gure testu zaharrenetarik agiri izatea, numero banaketa argia eginik: euren pluralerako garatu ahala, bere singularrerako mugaturik geratu zan.\nBere, perpausan agiri dan nor edo zer dalakoa barriz aitatzean erabili izan da tradizinoz, aditzagaz akordioa jagoten daben nor, nork edo nori kasuko izen baten birraitamena dagoanean; erabilera bihurkaria, bestela esanda. Baina sartaldeko hizkeretan –eta sartaldeko ez diranetan be‑ bihurkaritasuna gordeten ez daben inguruneetan be bardin agiri da, testurik zaharrenetarik.\nBere eta beraren gaur egun orekan mantentzeko modu egokia izan daiteke, bere hori aditzagazko akordioa dagoan esaldietarako ixtea, eta holakorik ez dagoanean beraren genitibo erregulardunari leku emotea, eta hurbiltasuna jagon beharreko kasuetan, beronen eta berorren hurbilei.\nHari luzea darion matazea bilbatzen dauen ezkero gai honek, hurrengo jardun baterako itxiko dogu gainerakoa.


Ogasunak 70 milioitik gora itzuli ditu jada Errenta kanpainan - Artikulua - Gipuzkoa ETORKIZUNA ORAIN\nOgasunak 70 milioitik gora itzuli ditu jada Errenta kanpainan\nLehen bi asteen balorazio positiboa egin du foru erakundeak. Aurkeztu diren aitorpenen kopurua %24 igo da aurreko urteko egun berdinarekiko.\nGipuzkoako foru Ogasunak 70 milioi euro baino gehiago itzuli dizkie jada gipuzkoarrei, 2019ko Errenta kanpaina martxan jarri zenetik bi aste bete direnean. Eider Mendoza foru bozeramaileak azaldu duenez, itzulketak ahalik eta azkarren egitea “inoiz baino garrantzitsuagoa da”, Gipuzkoako herritarrei likidezia injekzio inportantea egitea suposatzen baitu. Gaineratu duenez, eta nahiz eta Covid-19aren pandemiak sortu duen ezohizko egoera kanpainan zuzenean eragiten ari den, “aurretik egindako lanari esker, gure teknologia garapenak Errenta kanpaina honetan ere kalitatezko zerbitzua eskaini ahal izatea ahalbidetu digu. Orain artekoaz egiten dugun balorazioa, beraz, positiboa da”.\nMendoz hedabideen aurrean agertu da gaur bideokonferentzia bidez, aste honetan Diputatuen Kontseiluan hartu diren erabakien berri emateko. Bertan, 2019ko Errenta kanpainak orain arte eman duenaren errepasoa egin da. Lehen bi astetan, zenbatekoak positiboak dira. Foru bozeramaileak azaldu duenez, aurkeztu diren aitorpenen kopurua 123.000 baino gehiago dira jada, pasa den urteko kanpainako egun berean baino %24,5 gehiago. Etxeetara bidaltzen diren autolikidazio proposamenei dagokionean, pasa den urteko kanpainako egun berdinean baino 21.000 gehiago onartu dira, hau da, %23ko hazkundea.\nErrenta aitorpenaren online modalitatea izaten ari den zifra onetan ere jarri du azpimarra foru bozeramaileak, modalitate presentzialaren ordezko gisa egonkortzen ari baita. “Sei egun bakarrik daramatzagu modalitate hau martxan jarri zenetik eta aurkeztu diren aitorpenak 10.000 baino gehiago dira jada, pasa den urteko kanpainaren epe berean aurkeztu zirenak baina hiru aldiz gehiago”, nabarmendu du. Puntu honetan, “herritar guztiek etxetik mugitu gabe aitorpena aurkezteko” martxan jarritako erremintak izaten ari diren harrera ona nabarmendu du. Zehazki, azaldu du 4.730 aitortzailek erabili dutela BAK kodea eskuratzeko prozedura telematikoa, aitorpena jartzeko beharrezkoa dena; eta beste 535 lagunek erabili dutela aitorpenaren aurkezpena ordezkari bati emateko prozedura.\nHau guztiagatik, Errenta kanpainako lan taldea zoriondu nahi izan du Mendozak, egiten ari diren lana “txalotzekoa” baita. “Krisia hasi zenetik esan dugu Aldundiaren helburua zergadunei malgutasuna eskaini eta gure esku dauden kontuetan likidezia ematea dela; Errenta kanpainaren itzulketen bidez likidezia hori ematen diegu. Aldundia eta Ogasuna laguntzeko daude eta, gure esku dagoen guztia egiten ari gara krisialdi honetan gure herritarrei eta enpresei laguntzeko”, aldeztu du. Amaitzeko, eskerrak eman dizkie baita ere Gipuzkoako herritar guztiei, urtean zehar egiten dituzten ekarpenak egiten baitute posible gure ongizatea sostengatzen duten zerbitzu publikoak finantzatzea.\nBestalde, Ogasunaren arloan baita ere, Aldundiak Foru Agindua onartu du (Agindua izaki, ez da Kontseiluan onartu), Covid-19 gaitzaren aurkako borrokan laguntzeko Osakidetzaren alde egiten diren emari, dohaintza, ekarpen eta doako zerbitzu prestazioen aldeko zerga hobaria onartzeko. Honela, mezenasgoaren aldeko zerga pizgarriak aplikatuko zaizkie, hau da, pertsona fisikoen kasuen %20ko kenkaria PFEZan; eta pertsona juridikoen kasuan, Sozietateen gaineko zergaren zerga oinarria zehazteko garaian, dohaintza hauen zenbatekoa partida kengarritzat hartuko da.\n“Ondorioz, erabaki honekin Covid-19 gaitzari aurre egiteko ahaleginean, Osakidetzari ekarpenak eta dohaintzak egiten ari diren herritar, elkarte eta enpresak egiten ari direna aitortu nahi dugu. Ez da hainbeste hobari hauen bitartez jendea ekarpenak egitera animatzea, baizik eta egin dutenen keinua saritzea”, esan du Mendozak. “Euskal Herrian, Osakidetza osatzen duten gizon eta emakumeak ari dira lehen lerroan Covid-19 gaitzaren aurkako borrokan eta, hau honela izanda, Gipuzkoako Foru Aldundiak ere bere ekarpen txikia egin nahi izan die, zerga hobari hauen bitartez”, gehitu du.\nBestalde, gaurko Kontseiluan suhiltzaileen foru zerbitzuak orain arte egin duen lanaren errepasoa ere egin da. Lau aste daramatzate lurraldeko adinekoen egoitzak desinfektatzeko lanetan. Gaur arte, guztira 224 desinfekzio egin dituzte Aldundiko suhiltzaileek. Martxoaren 23an egin zen lehenengoa eta, ordutik hona, egunean ia zortzi desinfekzio egiten etorri dira, bataz beste. Hasiera batean, astean behin desinfektatzen zen egoitza bakoitza eta, orain, lau egunean behin.\nMendozak gogoratu du suhiltzaileak egoitzetara 5-6 laguneko taldetan joaten direla, eta hiruzpalau ordu ematen dituztela bertan, hori baita egoitza bat ondo desinfektatzeko behar den denbora tartea. Zona komunak, korridoreak, sarrerak, ateak… desinfektatzen dituzte, horretarako, hipokloritoa oinarri duen soluzioa erabiliz, fumigadoreen eta eskuzko garbiketaren bitartez zabaltzen dutena. Ondoren, logelak enpresa espezializatu batek desinfektatzen ditu. Desinfekzioak gauez egiten dira, egoiliarrei ahalik eta eragozpen gutxien sortzeko. Foru zerbitzuak Donostiako suhiltzaileen eta DYArekin laguntza jasotzen du ahalegin honetan, eta Eusko Jaurlaritzako emergentzia zerbitzuen koordinazioa.\nEider Mendoza foru bozeramaileak, baita ere, gipuzkoarrak animatu ditu Etxealditik Euskaraldira egitasmoan parte hartzera. Joan den otsailean iragarri zuen Gipuzkoako Foru Aldundiak modu ofizialean dagoeneko Euskaraldirako prestatzen hasia zela. “Konfinamendu egoera zail eta gogorrean gaude, baina txalogarriak dira testuinguru honi modu positiboan eta eraikitzailean erantzuten dioten egitasmoak. Horietako bat da, zalantzarik gabe, Etxealditik Euskaraldira. Datozen egunotan etxeko hizkuntza ohituren inguruko gogoeta egitea proposatzen digu ariketa kolektibo honek eta, etxean geratzea hain garrantzitsua den honetan ere, komunitate gisa euskaraz bizitzera eta gozatzera animatzen gaitu”, azaldu du Mendozak.\nHorregatik, ekimen honetan parte hartzera gonbidatu ditu gipuzkoarrak, “euskararen biziberritzean etxeko transmisioak berebiziko garrantzia” duelako eta Etxealditik Euskaraldira egitasmoak elementu horretan jartzen duelako arreta, hain zuzen ere. “Hizkuntza ohiturak aldatzeko eremurik zailena familia bera dela esaten dute adituek, normalean ohitura horiek oso errotuak egoten direlako. Honi buruzko hausnarketa egiteko modua eskainiko digu eta, bide batez, udazkeneko Euskaraldirako entrenatzen joateko aukera eskainiko digu”, adierazi du Mendozak.


Nola saldu zure etxea Internet bidez hiru pausotan | Consumer\nNola saldu zure etxea Internet bidez hiru pausotan\nHigiezinen konpainien negozioa Sarera aldatu da gure etxea saltzean denbora eta dirua aurrezteko\narabera: Astelehena, 2019ko abuztuaren 26a\nGure eguneroko tresna bihurtu da Internet. Horren bidez, ia eguneroko jarduera guztiak egin ditzakegu: banku-transferentziak eta supermerkatuan erosketak egitea. Horregatik, 2019an ez da harritzekoa gure etxea gure sofaren erosotasunetik saltzea, Sareari esker. Baina urrats guztiak ezin ditugu urrutitik egin.Zein online egin daitezke arazorik gabe? Artikulu honetan errepasoa egingo dugu.\n1. Higiezinari prezioa jarri\nPisu bat saltzeko prozesuak hainbat etapa ditu, baina etxeari prezioa jarri behar diogun unean hasten da dena. Lana, begi hutsez, zaildu egiten da gure alderdi emozionala eta arrazionala orekatu behar dugunean. Izan ere, etxebizitzak kostu handia izan behar duela uste dugunez, baliteke gehiegi baloratuta egotea. Sektoreko aditu gehienek uste dute arazo handietako bat dela jabeek pisua merkatuan saltzen denaren gainetik tasatzea.\nSalmenta denbora luzean luzatzea eragiten duen preziorik altuago bat ez jartzeko, profesional batengana jotzea komeni da. Alde horretatik, ohikoena da gure etxebizitzara joatea hura baloratzeko, eta lan egiteko zenbateko bat ematea.\nBaina oraindik erabaki ez badugu saldu nahi dugun edo agentzia bidez saldu nahi dugun edo, besterik gabe, ordaindu gabe pisuari jar diezaiokegun prezioaren lehen ideia bat izan nahi badugu, Internetera jo dezakegu doako tasazioa lortzeko. Propitteari esker, hainbat konpainiak emango dizkigute balioztatutako datuak, bai eta katastroa eta antzeko higiezinak saltzen ari diren kostua ere.\n2. Zorua bombo eta platertxoarekin iragartzea\nBuruan prezio bat dugula, gure jabeari jabe berria bilatzea pentsa dezakegu. Horretarako, Sarea izango da gure aliaturik onena. Kalera irten eta eraikinen fatxadak begiratzen baditugu, ohartuko gara ez dagoela hainbeste kartel, duela urte batzuk bezala. Izan ere, higiezin gehienek eta partikularrek higiezinen atarien aldeko apustua egiten dute.\nBeraz, gure etxea saltzeko bigarren urratsa, sofatik edo hamakatik hondartzako lehen lerroan egin dezakeguna, iragarkia jartzea da. Oso intuitiboak dira web horiek, eta, beraz, ez digu denbora askorik emango. Hori bai, prest izan behar dugu eta ondo pentsatu nahi dugun guztia eta hitzak ondo aukeratu.\nNola? Garrantzitsua da esatea zenbat logela dituen edo eraikinak igogailurik duen, baina, are gehiago, testu librea erabili behar da, bisitatzea merezi duen etxebizitza bat: kanpoaldekoa bada edo eremu polit baterako ikuspegia, auzoa ondo komunikatuta badago edo berdeguneak baditu.\nEta argazkiak ezin dira falta. Irudi batek mila hitzek baino gehiago balio du; beraz, ezinbestekoa da argazkiek higiezinik onena erakustea. Horrela, lehen aldiunea beti izango da egonaldirik onena, egongela gehienetan. Gela handi bat, ongi argiztatua eta ordenatua, erosleen arreta erakartzeko onena da. Jakina, gainerako irudiek ildo horri jarraitu behar diote, eta, beraz, argazkiak egin aurretik, ordena jarri behar dugu etxean.\nHome Staging, erosleak konkistatzen dituen etxebizitza-makillajea\n3. Internetetik ere profesional batekin saltzea\nTasazioa eta iragarkia jarrita, etxea ikusi nahi duten interesatuei itxarotea besterik ez zaigu geratzen. Baina prozesu osoa guk geuk eramateko tenplarekin ikusten ez badugu, on line inmobiliario baten zerbitzuak kontrata ditzakegu.\nEspainian, oraindik ere, merkatu hori pixoihaletan dago, baina indarra hartzen hasi da, horietako batzuen planen malgutasunari esker. Izan ere, higiezinen agentziek ez bezala, online onlineek salmenta-prozesuan parte hartzeko aukera ematen digute, eta, aldi berean, komisiotan ere bai.\nIdeia bat izateko, agentzia tradizionalek komisioa kobratzen dute salmentaren %3tik %5era; hau da, 150.000 euroko etxebizitza batek 4.500 euro eta 7.500 euro artean eramango lituzke. Proptechek, berriz, 900 eta 4.000 euro artean saltzen dute. Agentzia mota honetako prezio-aldea kontratatzen ditugun zerbitzuen araberakoa izango da.\nAzken batean, nahiko erraza da egun Internet bidez etxebizitza bat saltzea, eta denbora eta dirua aurrezteko aukera ematen digu.


Txinako funts bat, golen bila | Bizigiro | Berria\nFutbolak zabalpen handia izan dezake aurki Txinan. Messi Experience Park sortuko dute 2020rako. R. PILIPEY / EFE\nTxinako Orient Hontai Capital inbertsio funtsak Imagina Media Audiovisualen —Mediapro-Globomedia— akzioen %53,5 erosi ditu —Torrealen %22,5, Televisaren %19 eta Mediavideoren %12—. Espainiako Konpetentziaren eta Mekatuen Batzordeak joan den astean eman zion oniritzia operazioaren lehen faseari. Inbertsio funtseko kontseilari ordezkari Tony Maik nabarmendu du nazioarteko zabalkundean «pauso erabakigarria» ematen ari direla horrela. Eta erosketak, lehenago edo geroago, eragina izan dezake Europako futboleko eskubideetan eta kirol horrek Txinan izan dezakeen zabalkundean.\nIkus-entzunezkoen sektorean enpresa oso indartsua da Mediapro —Euskal Herrian, Hostoil Produkzioak berea du—. 28 herrialdetako 6.500 langile baino gehiago ditu, 45 bulegotan.\nXuban Intxausti Bartzelonan bizi da, Mediaproko dokumentalen egilea da, eta Grietas filma zuzendu du berriki Amnesty Internationalekin elkarlanean. Hark azaldu duenez, Tatxo Benetek eta Jaume Rouresek jarraituko dute Mediapron agintzen. «Haiek erabakiko dute dena, eta hori garrantzitsua da. Izan ere, langileak bere horretan mantenduko dira. Ez dut uste txinatarrak iritsi eta langileak kaleratzen hasiko direnik», esan du Intxaustik. «Dena den, lehen, inbertitzaile batzuk zeuden ez zutenak askorik egiten. Eta, orain, txinatarrek nahiko dute inbertitutako diruari etekina atera. Ondorioz, Txinan egin daitezkeen lanak biderkatuko zaizkio Mediaprori». Adibidetzat jo daiteke Mediaprok Txinan futbolaren inguruan eraikiko duen museoa: Messi Experience Park parkea eraikitzeko 170 milioi euro inbertituko dituzte Mediaprok eta Phoenix taldeak.\nIntxaustiren iritziz, aukera ezberdinak egon daitezke aurki: «Gerta daiteke Espainiako Ligako partidak Txinan ematea, edo Txinako futbola grabatzea eta ekoiztea. Baina hori guztia Rouresek berak onartu beharko du». Modu batean edo bestean, Mediaproren fakturazioa handiagotu egingo dela argi du Intxaustik. Enpresako iturrien arabera, Imaginaren negozio bolumena 2016an 1.540 milioi eurokoa izan zen. Txinako inbertsio funtsa sartzearen eraginez, kopurua 1.900 milioi eurora iritsiko da aurten. Mediaprok dituen baliabideak aintzat hartuta, Txinan futbolaren zabalkundeak etekinak handiagotzea ekar dezakeela iruditzen zaio Intxaustiri. «Behin Txinako etxeetan Espainiako Ligako partidak erosteko bidea sartzen duzunean, mila milioi pertsonari baino gehiagori sartzen diozu aukera. Horrek asko igoaraz dezake fakturazioa».\nTelesail bat 1936ko gerraz\nIntxaustik nabarmendu du Mediaprok fikziozko ekoizpen propioekin lanean jarraituko duela. «Esanguratsua da David Simonekin —[The Wire telesailaren sortzailea]— lortu duen akordioa, 1936ko gerran girotutako telesail bat egiteko. Mediaproko arduradunen kezka politikoak azaleratuz joango dira. Futbolak dirua ematen die, baina beren gaiekin jarraitzen dute». Iaz, Las cloacas de Interior dokumentala zuzendu zuen Rouresek.


Artikulu zientifikoa - Continuous workpiece variable speed: Model based practical application to avoid chatter in grinding | IDEKO\nBiraketa abiaduren aldaketa etengabeak chatterraren ezegonkortasuna ekiditeko bide bat ematen du, mekanizazio prozesu ezberdinetan. Artikulu honek denboraren eremurako eredu dinamiko bat aurkezten du; ereduak chatter izenez ezagutu ohi den bibrazioa simulatzen du alderik aldeko artezketa zentrugabean zehar, etengabe aldakorra den laneko biraketa abiaduraren edozein estrategiatarako. Kontuan hartuta makinaren dinamika eta prozesuaren efektu ez lineal nagusiak, errorea iragartzen da piezaren biribiltasunean artezketa ziklo osorako. Bukatzeko, emaitza esperimentalek eredua baliozkotu dute eta egiaztatu dute, baita ere, abiadura aldaketaren estrategia egokiek chatterra ekidin dezaketela eta laneko piezaren biribiltasuna eta zimurtasuna hobetu, bai alderik aldeko artezketa zentrogaberako bai ibitarte osorako.


Nekazaritzako ur aurreztea\nHemen zaude: Hasiera / Berriak / Nekazaritzako ur aurreztea\nTuterako Valle del Ebro BHIko hiru ikaslek egindako ikerketa-lan bat aukeratu da, XX. ExpoRecerca Jove ferian parte hartzeko. Nazioarteko ikerketako feria hau 2000 urtetik egiten da non, mundu guztiko Bigarren Hezkuntzako eta Batxilergo gazteek haien proiektuak aurkeztu baititzakete (otsailaren 28tik martxoaren 2ra arte).\nLanaren izenburua, “Laborantza-lurzoruko potasio poliakrilatoaren aplikazioa” da. Potasio poliakrilato honek nekazaritzara zuzendutako ur-kontsumoa txikiagotzen duela egiaztatzea helburu zuen esperimentuak.\nKlik hemen gehiago irakurtzeko eta hemen argibide-bideoa ikusteko.


Martensita - Wikipedia, entziklopedia askea.\nAltzairuek eta burdinurtuek tenplatzen direnean izaten duten osagai mikroskopikoa\nMartensita karbonozko altzairuetan eratzen da, austenitaren hozte azkarraren (tenplaketaren) ondorioz. Hain azkar hozten da, ezen karbono atomoak ez daukatela nahiko denbora egitura kristalinotik kanpora hedatzeko kantitate nahikoetan zementita (Fe3C) sortzeko. Austenita γ-Fe da, burdinaren eta aleazio elementuen soluzio solido bat.\nAltzairu xafla eutektoide mehe batentzat, tenplaketa 750 °C-tan hasten bada eta 450 °C-tan amaitzen bada 0.7 s-an, ez da perlita sortuko eta altzairua martensitikoa izango da austenita atxikitu kantitate txikirekin.\nTenplaketa kontrolatzeko oso zaila den prozesu bat da, horregatik altzairua tenplatu egiten da martensita ugari dagoen arte, eta gero, gradualki iragotzen da martensita kontzentrazioa murrizteko, nahi den aplikaziorako nahiago den egitura lortu arte. Martensiatren mikroegitura orratz itxurakoa bada materiala hauskorra izango da eta martensita kantitate gutxi badauka, berriz, biguna.\nAzken aldaketa 14 iraila 2020(e)an, 09:23(e)tan\nOrriaren azken aldaketa: 14 iraila 2020, 09:23.


Bergara errudun, "itxurakeria, azalkeria eta zilborkeria" erakustearren - Debagoiena - Goiena.eus\nBergara errudun, "itxurakeria, azalkeria eta zilborkeria" erakustearren\nEneko Azkarate 2013-12-29 11:12\nTxomin Irala, Bergarako abokatuak eroan zuen lekukoetako bat.\nBagara elkarteak antolatutako Debagoieneko Tobera egin zen atzo, Inuzente Egunez, Bergarako Udal Pilotalekuan. Beheko harmailak bete egin ziren antzerki satirikoa ikusteko. Azkenean, Bergara errudun jo zuen epaileak, "azalkeria eta itxurakeria" leporatuta. Goiena telebistak osorik eskainiko du Tobera abenduaren 31n, 23:15ean hasita.\nBergara, errudun. Hala erabaki zuen On Prudentzio Piper Hautsa (Mikel Irizar Intxausti) epaileak Debagoieneko Toberan. Batetik, sarritan, "itxurakeria eta azalkeria" erabiltzea eta, bestetik, "auzoekiko begirune gutxirekin jokatzea" eta zentralismoa baliatzea leporatu zitzaion Bergarari.\nZilborkeria eta Debagoieneko Eguna\nTalde lanerako grina aitortu zion Bergarari epaileak, baina beti bi bandotan banatuta aritzea ere bai, setakeriaz. Oraindik ere, lubaki gehiegi daudela esan zuen.\nBaina, erru horiek, bailaran nahiko hedatuta daudela-eta, zigor kolektiboa ezartzea eskatu zuen On Prudentziok. Gogora ekarri zuen orain arte Tobera epaiketa Arrasaten, Oñatin eta Bergaran egin dela eta hiruretan akats bera ikusi duela: "Zilborkeria".\nHorregatik, Bergara zigortu zuen atzo, beste bi herriekin batera, Debagoieneko Eguna antolatzera. Eta non egun hori? "Bailararen epizentroan", San Prudentzion, Elorregin. Eta jai edo egun hori, apiril aldean (San Prudentzio egunaren bueltan) ospatzeko eskatu zuen.\nGogora ekarri zuen epaileak unea heldu dela "lubakiak desagertzeko", eta benetako Besarkada egiteko, ez Bergaran egin zen "gezurrezko besarkada" hura, benetakoa baizik. "Debagoienak komunitate sendo bat behar du" esan zuen; "pertsona guztiei konfiantza eta errespetua emango diona, euskara erdian delarik".\nTxaloen eta txistu batzuen artean hartu zuten epaia ikus-entzuleek.\nBergarako auzo "autonomoena"\nJon Martir (Jon Olivares Gallastegi), Bergarako auzo "autonomoeneko", Osintxuko, ordezkaria aritu zen fiskal lanetan eta Aupa Miren Etxebeste (Ane Miren Zabala Ibarra), ostera, Bergararen aldeko defentsa abokatu lanetan. Biak aritu ziren ondo.\nEta epaiketa aretotik desfilatu zuten, banan-banan, fiskalak zein abokatuak deituta, aldeko eta kontrakoek. Bergarako auzoetako eta inguruko herrietako ordezkariek Bergarako kaletarren zentralismoa eta itxurakeria berrestu zuten. Bestetik, abokatuak deitutako herritarrek, heldu eta gazteek, eta baita pertsonaia historikoek ere, Txomin Irala modukoak, esaterako, Bergaran kulturarako eta ondo janzteko gustua nabarmendu zuten eta auzotarrek leporatutakoak ukatu zituzten.\nZientzia fikziozko epaiketa\nBaina epaiketa hasi orduko, lehen ustekabea: aretoan agertu zen benetako fiskala (Iñaki Madariaga Epelde). La Lagunako unibertsitate ospetsuan zuzenbidean doktoratua, Cum laude; bergararra bera eta harro dagoena bergararra izateaz.\nZientzia fikziozko epaiketa bat zirudiela esan zuen benetako fiskalak eta epaiketari legitimitatea kendu zion: abokatua bergararra ala aretxabaletarra den galdetu zuen; epailea, berriz, Goienakoa zela, Ingalaterrako gorteetako ileordearekin, eta honen laguntzailea, Bergarako bankeroetako bat. Azkenik, Jon Martir fiskala, osintxuarra.\nAbokatuak, badaezpada ere, "Bergara-Bergarakua" eta, gainera, "mojetakua" zela gogora ekarri zion benetako fiskalari.\nAngiozar Bergarakoa ez Bergararena\nFiskalak deituta, Angiozarko, Uberako eta Elosuko auzotarrek deklaratu zuten lehenengo, herriko gainerako auzotarrak ere ordezkatuz. Angiozar Bergara dela, baina "ez Bergararena" ekarri zuen gogora Angiozarko auzotarrak (Mertxe Altube Belar). Angiozarrek bere borondatez Bergaran sartzea erabaki zuela gogoratu zuen eta bailara zirela orduan, baina auzo bihurtu zituztela Bergaran sartzean.\nUbera eta eskailera mekanikoak\nUberako auzotarrak (Justina Elexpuru Arregi) esan zuen beti dabiltzala kamino bazterrean, zanga-zulora jausteko arriskuan, errepidea auzoaren erditik pasatzen delako eta Bergara izateari utzi eta Elgetara pasatzeko gertu agertu zen, sasoi baten bezala, eskailera mekanikoak jartzeko prest zegoelako Elgetako Udala.\nElosuko ordezkariak, azkenik (Julian Alberdi Muruamendiaraz), Elosu herririk garaiena dela gogoratu zuen. Auzoa bi zatitan banatuta dagoela esan zuen, erdia Azkoitikoa eta beste erdia Bergarakoa dela, eta bi herrietako plazetara dagoen distantzia berbera dela, 11 kilometro, hain justu ere. Baina baserri bat Antzuolakoa dela ere esan zuen. Elosuko Errege kabalgata Bergarakoa baino hobea dela esanez amaitu zuen.\nPunkya eta joskina\nArrasateko punkyaren (Nagore Menor Uli) eta Joakina Joskinaren arteko (Blanka Narbaiza Erdabide) eztabaida etorri zen ondoren. Bergararren dotorezia, ondo janzteko nahia, gustu ona, kultura… azpimarratu zituen Joakinak. Gauza gutxiri etekina ateratzeko abilezia. Handinahia, harrokeria, deitu zioten horri Arrasateko ordezkariak eta fiskalak.\nLanera, mendira eta kalera arropa berdinekin joatea leporatu zion Bergarako joskin dotoreak punkyari. Abokatuak, berriz, dotore janzteko aitzakiak aurkitu beharra eta Maritxu Kajoi asmatu beharra.\nTxomin Irala eta Lope Agirre\nTxomin Irala Paraguayko konkistatzaile bergararrak (Aitor Eraña Fernandez de Arroiabe) Bergararen dohainak azpimarratu zituen eta Lope Agirre oñatiarrarekin aritu zen norgehiagokan. Iralak, bestetik, gogora ekarri zien auzotarrei, bergararrak izatearren Agorrosingo Kirol guneko "spara" (bainuetxera) joateko aukera daukatela. Agirrek mehatxu egin zien Irala eta Ondartza bergarar "pertsonajilluei", akabatu egingo dituela "potroetatik helduta". Eta "Araotzen, Aramaion edo Karakateko puntan", nahi duen tokian, jaiotzen dela esan zuen Lope Agirrek.\nEra berean, Bergarako Besarkada "antzezpen hutsa, itxurakeria", besterik ez zela izan esan zuen Lope Agirrek. Benetako besarkada, edo Gerra Karlisten amaiera, "Oñatin sinatu zelako".\nAntzuolako (David Martin Lucena), Elgetako (Nerea Villa Aranzeta) eta Plaentxiako (Ugaitz Catalan Eizagirre) ordezkarien akusazioei erantzuten ere jardun zuen Txomin Iralak. Plaentxiakoari esan zion bergararrak sekula ez direla egon interesatuta hango lurrekin eta horregatik pipertuta daudela. "Pentsa, hango baserritarrak, zelaietan, arnesekin lotuta egoten dira" esan zion, "erreka zulora ez jausteko". Plazentzian, "kaixolia zatarra, baina txorixa politta" erantzun zion Soraluzekoak.\n"Sagar ustel eta erreak"\nAntzuolarrak, bestalde, sagar ustel eta erreak, puztuak, izatea leporatu zien bergararrei. Beti udaberriko lehen eguzki izpien zain egon izana ere bai, beltzaran jartzeko berehala, herriko jaietarako. "Moreno? Etxeko leihoa zabaldu eta beti lainopean ikusten dut-eta Bergara!", erantzun zuen elgetarrak.\nUnamuno eta Agirre Lehendakaria\nIzagirreko Katalina (Maritxu Barrena Aranburu), Trantsizioko herritarra (Xabier Latorre Etxaniz) eta gaztetxeko ordezkaria (Irati Alberdi Iñarra) etorri ziren deklaratzera ondoren. Herriko kultura aberastasuna, garai bateko giroa, diskotekak, dantzaldiak, musika emanaldiak… gogoratu zituen Trantsiziokoak. Baita UNED, gorren eskola eta beste hainbat sortu izana Alkartu-nai eta beste herri mugimenduetatik ere. Eta alkateen mugimendua ere gogoratu zuen, ikurriña legeztatu zuten sasoia…\nEta Miguel de Unamunoren amandrea edota Agirre Lehendakariaren ama bergararrak zirela ere ekarri zuen gogora, eta bergararra ere bai lehendakariaren txoferra: Muruamendiaraz.\nBailarako gaztetxea Bergarakoa\nGaztetxeko ordezkariak, berriz, proposatu zuen Bergarakoa izendatzea bailarako gaztetxe (Kartzela zahar dotore askoa) eta, besteak, bigarren mailako zereginetarako gordetzea: musika taldeek entseatzeko…\nOñatiko ordezkaria, kalera!\nOñatiarra (Ibai Elorza Gorostiza) kalera bota zuen udaltzainak (Pello Garitano Mendibil) istiluak sortzearren. Adierazpen askatasuna aldarrikatu zuen hark. Eta, bestetik, frontoi zainak (Mikel Laskurain Agirre), behin eta berriro gogoratu zien ikus-entzuleei futbol partidua hastear zela (Euskal Selekzioa-Peru) eta amaitzen joateko, etxera joan beharra zeukala hark-eta. Tobera frontoian antzeztu beharra ere…\nAzken traka: musikalak\nEta horrela heldu zen ikuskizuna amaierara. Azken traka gordeta zeukaten bergararrek eta horren ospetsu bihurtu diren eta Bergarako herritarren kulturarako dohainak han eta hemen zabaltzeko balio izan duten musikalen erakusle den Miserableak ikuskizunaren pasarte bat antzeztu zuten. Bukaera borobila.\nEz zen azken-azkena izan. Amaitu, Bergarako ereserkia abestuz amaitu zuten-eta ikuskizunean parte hartu zuten guztiek. Pregoilaria (Unai Azkarate Ilarduia) gitarra eta guzti, ekoizpen orokorraren arduraduna (Iraitz Agirre Aranguren) eta zuzendari artistikoa (Naroa Elortza Gorrotxategi) ere bertan zirela. "Golde, tratore, ehun da burdina. Bizitzeko zein leku atsegina. Gora Bergara berde eta urdiña". (Juan Martin Elexpuru Arregiren letra eta Alfredo Gonzalez Chirlaqueren musikarekin).\nGoi-goian amaitu zuen Toberak, beste behin, hirugarrenez ere goiari eutsiz. Lan izugarria egin dute antolatzaile, bultzagile, gidoigile eta aktoreek. Zorionak Bagarari, Bergarari!\nEszenografia, soila. Akaso, tristetxoa. Artifizio gutxikoa. Baina gidoi landua, ona, halakoetan ohi den moduan, topiko guztiekin bada ere. Pasarte barregarriak izan ziren. Une aparta, jenialak: Joskina, gaztea, Lope, Trantsizioko herritarra (Xabier Azkarate, Larrañaga, Arantzabal...), Angiozarkua, Frontoi zaina…\nAurreko Toberen mailara ez zen heldu, ordea. Eta datorren urtean non? Ikusi behar. Ez da samurra izango Oñatik jarritako langa gainditzea. Geroago eta zailagoa.\nAzken kontsiderazio bat. "Hemen zaudeten zenbat egon zineten aurreko Toberan?", galdetu zien ikus-entzuleei, hasieran, epaileak. Faltan sumatu nituen aurretik Tobera aurkeztu den bi herrietako edo Leintz aldeko herritarrak, batzuk egon baziren ere. Eta baita musikaletan frontoia goraino bete ohi duten hainbat bergarar kale-kalekoak ere.\nGoiena telebistan Gabon zahar egunean\nGogoratu dezagun, amaitzeko, Goiena telebistak oso-osorik eskainiko duela aurtengo Tobera, hilaren 31n gaueko 23:15ean.\nDebagoieneko hirugarren Toberan, Bergara errudun\nJon Berezibar 2014 urt 02 Bergara\nAbenduaren 28an egin zuten Debagoieneko tobera. Hirugarrena izan da oraingoa, Bagara Herrigintzak antolatuta eta, herriko auzoek salatuta, errudun ...\nTobera Bergaran 2013\nImanol Soriano 2013 abe 28 Bergara\nBagarak hirugarren urtez antolatutako antzerki satirikoa egin da Bergaran, Inuzente egunez.


Metodo zakila handitze - Hammer of Thor\nGizon guztiak, salbuespenik gabe kezkatuta daude beren zakila tamaina. Eta, bada ez da aski, ez da asko konplexu eta galdera planteatzen du nola zakila tamaina handitzeko. Hala ere, ez da beti beharrezkoa kontuan hartu behar da arazo honen pean angelu. Normalean gizonek gutxietsi bere burua, eta uste txiki zakila luzera da ondo barruan "estandarrak". Normala zakila tamaina da artean 13 16 ikus Gizon "warrior" behar ez buruz zaintzen handituz kide. Beno, horiek bere tamaina txikiagoa da, handitu ahal izango da, zakila hainbat modutan.\nHau da, garestiena modu nola zakila tamaina handitzeko. Altzairu tratamendua egiten da, klinika, baina ez da beharrezkoa luzeko ospitaleratzea. Gist da hori ateratzen da eta bultzatu aurrera zakila oinarrian hori da atzean ezkutatuta publikoa ehun. Eragiketa honek aukera ematen dizu zure zakila tamaina handitzeko 3-4 cm, Baina kirurgia ondoren ez da aldaketa bat zakila – kokatzen da apur bat baino txikiagoa kirurgia aurretik eta noiz lortuko duzu muntaketa bat – gehiago horizontala.\nDesabantailak metodo hau zakila handitze da, ez bakarrik kostu handia, baina, halaber, beharra, denbora pixka bat ondoren jantzita extender antolatzen duten zakila oinarrian eta ez da baimendu zion hasten posizioa itzuli.\nAriketak zakila tamaina handitzeko gizon bat burutu ahal zeure burua etxean. Beraz, hau da, gehien bat, erosoa eta eraginkorra moduak. Osatuko dute luzatzen zakila tente egoera. Hori egin ahal izateko, zure behatzak estu batean ring estutu oinarri kide, eta bat eginda, azkar-paced aurrera mozioa. Baliatu zen eraginkorra eta segurua da, behar duzu behatzeko arau batzuk:\nkide eta eskuak garbi izan behar;\nbereziak erabili lubrifikatzaileak eta kremak;\naurretiazko prestaketa forma masaje;\nProzesuan "aukeraketa" aldatu behar norabidea, dio zakila gora, behera, eta alboetara.\nHanditu ahal izango da, kide bat erabiliz, huts-ponpa edo ponpak. Metodo hau erabiltzen da, gizon horiek ezin duten lortzeko luzatzeko zakila bidez, ariketa falta dela eta ilusioz. Osatzen dute, hain zuzen, kide jartzen da hutsean, eta horrek sortzen du baldintza osagarriak odol-fluxua gorputzaren ehunen. Nahiko da mediku-metodoa eta deitzen da hyperemia.\nZakila tamaina handitzeko laguntza berezi bat izeneko gailu extender. Badira hainbat motatako gailu hau:\nBaina printzipioa beren eragiketa da, buruz bera. Extender osatzen dute 2 zati, eta horietako bat da gastatu zakila oinarrian eta beste gertu burua. Berno dira txertatuko arteko hagaxkak, distantzia horien artean egokitu ahal izango dira, eta handitu. Ondorioz, tentsioa eta estimulazioa ehun hazkundea eta gizonezkoen organo hazten.\nExtender gastatu behar hainbat ordu egun bat, baina ez du eragin larria ondoeza. Baina emaitza izango da, mesedez, gizon asko – 3-4 cm aste batzuk.\nSendagaiak eta ukendu\nBada edozein adierazleak aurreko metodo handitzeko kide ez da egokia, jo dezakezu gehien simple – botikak. Baina, nahiz eta hemen daude "pros" eta "txarrak". Kremak eta gelak agintzen duten penile handitze, soilik aldi baterako efektua eta funtzionatzeko printzipioa a rush of blood ehunen. Metodo hau egokia izan daiteke hasi baino lehen sexu-harremanak, baina 2 ordu geroago eragina pomada ospatuko da eta zakila dator sartu bere ohiko tasa.\nGizon batzuk hartu dira, hormonal drogak duten epe luzeko erabilera erregularra laguntza bihurtu sexy jabea zakila handi bat. Baina hormonen erabilera arriskutsua izan daiteke osasuna.\nMetodo horiek guztiak ez datoz neurri eraginkorra eta laguntza gizon bat sentitzen berezia, sexy eta auto-nahikoa. Beraz, bada, ez dira arazoak zakila tamaina, ahal izango duzu, saiatu horiek konpontzeko, ahalegin txiki bat eta arduraz.


"Kontatzen dugunak asetzen gaitu" - Altsasu - Guaixe.eus\n"Kontatzen dugunak asetzen gaitu"\nErkuden Ruiz Barroso 2020-07-28 12:39\nEva Azpilikueta aktore altsasuarra. UTZITAKOA\n'Etxerik txikiena' antzezlana baino zerbait gehiago da aktore altsasuarrarendako. Bidean asko ikasi duela dio. Erriberri jaialdi "magikoan" izanen da bihar\nDuela urte bat eta erdi inguru, Etxerik txikiena haur errefuxiatuen gaia jorratzen duen antzezlana mustu zuen Eva Azpilikueta aktore altsasuarrak. Erriberrin "bizi" da egun hauetan, izan ere, Etxerik txikiena antzezlana eskainiko dute bihar, garilak 29an, 22:00etan, La Cava espazioan, eta, gainera, beste proiektu batekin hasi dira.\n'Etxerik txikiena' mustu zenutenetik, nolakoa izan da esperientzia?\nAntzezlan honekin oso pozik gaude. Emanaldi asko atera zaizkigu. Prozesua ere oparia izan zen. Trebakuntza izugarria izan zen. Konfinamenduaren aurretik, mugak apurtu behar genituen, nolabait esateko. Nafarroako konpainioi asko kostatzen zaigu Euskal Herritik kanpo aritzea, baina, kasualitatez, aurten Kanarietara, Ibizako Jaialdira, Igualadara, Malagara eta abarretara joan behar ginen. Are gehiago, Granadako jaialdi batera gindoazela, dena ixten hasi ziren, eta alarma egoera hasi zen. Orain dena berrantolatzen ari gara.\nEz duzue ilusioa galdu.\nInola ere ez. Plazera da hau egitea. Kontatzen dugunak asko betetzen gaitu, eta bidean hainbeste ikasi dugunez, nahi dudana egiten ari naizen sentsazioa daukat. Etxerik txikiena berriro hastea modukoa izan da guretako. Lan egiteko beste modu bat izan da, aurrera begira ere mantenduko duguna. Ilusio handiarekin egin dugu.\nErriberrin eskainiko duzue. Zer ekarri dizue Erriberrin egoteak?\nGuretako Erriberrin egotea beste opari handi bat da, are gehiago, egoera honetan. Ez dakigu gauzak aterako diren edo ez. Beraz, Erriberrirako deitu zigutenean, ilusio handia egin zigun. Erriberriko Antzerki Klasikoko jaialdian egotea ohorea da. Oso pozik gaude, gogoz. Gainera, Etxerik txikiena-ren bermustutzea bezala izango da. Itzulera.\nErriberrin egotea helburua da aktoreendako?\nAktoreendako dena da helmuga, areto txikiena ere bai. Kultur etxe txikiena ere guretako erronka da. Luxua da eramaten gaituzten leku guztietan gure istorioa kontatu ahal izatea. Baina, noski, Erriberriko jaialdiak badu izena. Berezia da. Eta egoera honetan jaialdia aurrera eramateak are bereziagoa egiten du. Dena dela, ni aurretik egona naiz. Duela urte batzuk mikroteatro batekin egon nintzen, eta badakit gazteluaren barruan interpretatzea zer den. Magikoa da. Beste konpainia batekin erresidentzia egin nuen ere. Aurten Yarleku konpainiak Etxerik txikiena-ren emanaldia eginen du, eta erresidentzia ere eman digute. Horrek esan nahi du proiekturen batekin hasteko dirulaguntza ematen digutela.\nLan bikoitza, beraz.\nOraintxe bertan, topera gaude. Konfinamenduan ikerketa lan izugarria egin dugu. Erresidentziara aurkezteko lan oso txukuna egin genuen, eta eman digute. Zuzendari itzela etorriko da: Maria Frias, Maria pa’ rato konpainiako aktorea. Txotxongilo eta objektu konpainia da. Berak objektuekin lan egiten du, eta beste urrats bat emanen dugu berarekin. Plazera da berarekin aritzea. Etxerik txikiena-rekin pausu handia eman genuen, eta honekin handitzen jarraitu nahi dugu. Ikertzen eta ikasten jarraitu nahi dugu, eta berritzen. Oso pozik gaude. Ikastea den guztia ona da.\nOraintxe bertan Erriberrin bizi zarete ia. Nolakoa da egun bat?\nIa, ez; Erriberrin bizi gara. Modu intentsiboan hasi gara. Proiektu berriarekin lehenengo kontaktua da. Gainera, erdi lokartuak geunden, eta berriz hasi behar izan dugu; mekanismoa berriz martxan jarri behar izan dugu. Oso inplikatuta gaude. Berriz lan egiteko desiratzen gaude. Gure lana maite dugu. Hala ere, aktore guztiek bezala sufritzen dugu ere, bilatzen galtzen garelako. Emozioekin lan egiten dugu, eta, batzuetan, barruko gauza asko mugitzen dira. Hortaz, batzuetan gogorra izaten da. Baina gustura gaude. Proiektuak ez dira hutsetik sortzen. Bide honetan ikasitakotik abiatuta, ikasten jarraitu nahi dugu. Bigarren aldiz lantalde bera ari gara lanean, eta oso polita da. Konfiantza handia dugu. Maialen Diazek idatzi du testua. Hemendik ez dakigu zer aterako den. Garrantzitsuena da emaitzara zuzenean ez joatea eta ikertzeko denbora izatea. Sormenezko lanak egiteko, ikerketarako denbora behar da. Hau lehenengo gerturatzea bat da.\nLan handia egiten duzue, beraz, ikuskizun bakoitzean. Nahiko baloratzen da?\nBokazio handiko lana da. Baina atzetik ordu asko, jende asko eta esfortzu handia dituen lana da. Energia handia eskatzen du. Batzuetan, baliabiderik gabe, hutsetik hasten gara. Baina borrokatzeko gogoa ematen dute sortzeko gogoak eta honetaz bizi nahi izateak. Proiektua kudeatzeko, laguntzak eskatzeko eta mugitzeko ahalmena ematen dute. Itxialdian, kultura beharrezkoa dela ikusi da. Gezurra dirudi administrazioa konturatu ez izana eta kultura ez zaintzea eta gehiago ez mimatzea.\nNolakoa da antzerkia egoera berri honetan?\nKulturan osasun protokoloak eta neurriak betetzen ari da. Askotan konparatzen gaituzte beste jarduera batzuekin, baina kulturan edukierak murriztu dira, publikoak derrigorrean maskara darama, kontrolak egiten dira… pena ematen digu jendeak beldurra sentitzeak. Kultura oso segurua da. Gauza hauek oso ongi antolatzen ari dira, eta lan handiarekin egiten ari dira, prebentzio handiarekin. Sentsazioa arraroa da. Oraindik ez naiz agertokira igo, eta ez dakit nola sentituko dudan publikoa. Distantzia egon behar du… baina oraindik ez dakit nola sentituko naizen.\nJaialdia dagoenean, giro berezia nabaritzen da Erriberrin.\nEgia esan, ezin dut asko kontatu gu gure txoko horretan itxita gaudelako eta ez dugulako asko ikusteko aukerarik izan. Lagun batzuek emanaldia egin zuten, eta izugarrizko poztasuna izan zen. Aurten bereziki, alaitasuna handiagoa da, eta gogoa handiagoa da. Uste dut energia oso positiboa dagoela. Erriberrik zerbait berezia du. Magikoa iruditzen zait. Ukitu berezia du.\nInspirazioa hartzeko ere balio dezake, ezta?\nIkustea ikastea da beti. Konpainia bakoitzak estilo bat dauka; aktore eta zuzendari bakoitzak mundu bat erakusten du. Proposamen ugari ikusten dira. Antzerkia oso anitza da, eta estilo eta forma guztietatik zerbait har daiteke.\nIkerketa lana egiteko baliatu duzu itxialdia, zer moduz moldatu zara?\nNik oso gaizki pasa dut. Hasieran oso ongi hasi nintzen: proiektuarekin hasi ginen, eta lana aurreratu genuen. Baina lankideekin hitz eginez, ondorio berera heldu ginen guztiok: askatasuna kentzen digutenean, kasu honetan itxialdian, hain egoera surrealista eta arraroa izanik, sormenaren zaina nolabait itxi egiten da. Sortu nahi, baina ezin. Geure burua berrasmatu beharko dugula uste dugu. Gogorra izan da, blokeoa.\nNola dator etorkizuna?\nMomentuz, datozen hilabeteetarako lana dugu, baina datorren urtera begira, etorkizun oso iluna dugu. Ezjakintasun handia dago, eta errespetua ematen du. Gu ez gara gelditzen. Orokorrean, gure lanbideak hori ere badu. Bere hasieratik aldarrikatzailea izan da, beraz, ezin gara gelditu. Borrokan jarraituko dugu. Gure ematearekin jarraitu nahi dugu; honetatik bizitzen jarraitu nahi dugu. Ilusioa ez da inoiz galtzen.\nErkuden Ruiz Barroso 2019 mar 11 Altsasu\nEva Azpilikueta Martinez aktorea da. Feten jaialdian emakumezko aktore onenaren saria irabazi zuen altsasuarrak 'Etxe txikiena' antzezlanean eginda...


Eap liberazioa erregistro bulego – AWR Kudeaketa Web aplikazioa\nAskapen erregistro bulego – AWR Kudeaketa Web aplikazioa\n2011ko urriaren 04\nAdministrazio elektronikoa sustatzeko zuzendaritza nagusiko askatu, berri-en lizentziarekin EUPL v1.1 programak kudeatzeko web aplikazio bat, erregistro-Bulegoak mintzatzaileen AWR siglak\nLabur esanda, AWR irtenbide orokor bat da estaldura ematen dien helburu bikoitz bati. Lehenik eta behin, tresna gisa erabiltzen dute agiriak erregistratzeko sarrerako eta irteerako erregistro bulego eta egokituta dago elkarreragingarritasun-arau teknikoa SICRES 3.0. era berean, aukera emango liguke interkonexio-sistemarekin integratzea........... erregistro – SIR (34.4. artikulua 11/2007 legearen) badu)., baldin eta baldintza teknikoak eta juridikoak acordaran zuzendaritza nagusiaren arteko elkarreragingarritasuna administrazio elektronikoa sustatzeko eta organismo horri\nBeraz, horiek guztiak kontuan hartuta, ezaugarri interesgarriak, interesgarriak, edozein administrazio publikoa oso produktu berrerabilgarri askatzen direnean. Gainera, software libre bezala egiteko, bilakaera eta garapenerako administrazio interesatuei guztien artean, eta, hala, erabilgarri dauden baliabideak optimizatzea eta aurreztea lortzen da.\nBuruzko informazioa ikus daiteke CTT dago ekimen hori.\nGainera, garapenerako forjatzea. motorra eta etorkizuneko garapenerako euskarri, CTT izango da ekimen honen deskarga guztiak, bai eta oinarrizko dokumentazio exekutagarriak. eta jakina iturburu-kodea baituzu daude eskuragarri.\nOharra: AWR Irtenbidea, berriz, utzi egin du, eta handik aurrera ez da CTT eskaintzen bidez.


Euskara Andoainen – AndoaINdarra Euskaraz\nHaur jaioberrien gurasoei\nLH DUALA euskaraz\nBost Txiki Aldizkaria\nAhozkotasuna eta Bertsolaritza\nOngi etorri, gazte!\nHitzaldiak, ikastaroak eta lantegiak\nUdako Euskal Unibertsitatean (UEU) udako ikastaroak\nOgia ez dadila falta! ezta euskara ere\nZuk eta Nik, Nork Bestela?\nZertarako eta Non?\nAndoainen euskararen egoerak pixkanaka eta nabarmen egin du aurrera azken bizpahiru hamarraldietan. Herritarren %50eko langaren gainetik daude jadanik elebidunak, eta beste %21ek euskara ulertzen du, nahiz eta ez den hitz egiteko gai. Euskaraz ez dakitenak, beraz, ez dira %30era iristen. Eguneroko bizitzan gero eta gehiago erabiltzen den hizkuntza izatea da euskara bizirik eta gero eta indartsuago nahi dugun guztion erronka. Andoaingo euskararen egoera hobeto ezagutzeko Soziolinguistikako Klusterrak ekoiztutako txostena, 1986tik 2013 urtera bitarteko ibilera jasotzen duena, jartzen dizuegu esku artean.\nZENBAT EUSKARA ENTZUTEN DA ANDOAINGO KALEETAN?\nEuskararen osasunaren berri izateko, argigarria da erabilera zenbatekoa eta nolakoa den jakitea. Ez baita neurri berean erabiltzen etxean edo eskolan, kalean haurrekin edo helduekin hitz egiterakoan, dendetan edo udaletxean, gazteen edo helduen artean… Zenbateraino erabiltzen ote da euskara Andoaingo merkataritzan, udaletxean, finantza entitateetan, ostalaritzan, lantokietan, lagunartean, anbulatorioan, merkatuan, kirolean, etxean… azken batean, eguneroko bizitzan, zenbat? Eta zenbateraino erabiltzen ote da euskara kalean bertan (ez ostalaritzan edo dendetan edo banketxean edo lantokian, kalean baizik)?\nHementxe duzu informazioa eskura, ez aurreko guztiaz, ezta gutxiagorik ere, baina bai kalean bertan egiten den euskararen erabileraz. 2016ko hondarrean, Udalaren enkarguz, Soziolinguistika Klusterrak egin zuen bost urtez behin egiten duen Andoaingo euskararen kaleko erabileraren neurketa. Hain zuzen azterlan horixe da hemen eskura dagoena. Azterlan honetan jasotzen dena da Andoaingo kaleetan zenbat euskara entzuten den, edo zehatzago esanda, kalean izaten diren elkarrizketetatik zenbat diren euskaraz (zenbat elkarrizketa diren euskaraz eta elkarrizketa horiek zein adinetako herritarren artekoak diren).\n2.370 pertsonaren arteko elkarrizketak izan dira euskaraz. Horrek esan nahi du, kalean izan diren elkarrizketa guztien % 21,6 izan direla euskaraz. Duela bost urte baino bost puntu gehiago (2011n % 16,6 izan baitziren euskaraz).\nEz goaz atzera, bagoaz aurrera, eta hori pozgarria da. Badugu, beraz, alaitzeko motiborik. Halere, nahi genukeen bezain azkar ote goaz? Edo, garrantzitsuagoa dena: ezin ote gintezke azkarxeago joan? Baiezkoan gaude, uste dugu handitu dezakegula euskararen erabilera Andoainen, eta posible dela kalean ere euskara gehiago entzutea.\nEuskara erabiltzea da euskararen alde egin dezakegun gauzarik onena:\nAHOZ AHO, BIZI-BIZI.\nKale Neurketa 2016\nAndoainen 2011n burutu zen neurketan izandako jaitsiera ikusita, Udalak, Klusterrarekin batera, erabaki zuen 2013an beste bat egitea. 2011n bezalaxe, kale-neurketaren metodologia behaketa zuzena da; neurtzaileek herriko kaleetan zehar topatzen duten jendeak darabilen hizkuntza jasotzen dute, ezertxo ere galdetu gabe. Norbanakoaren hizkuntza baino, taldeko elkarrizketa-hizkuntza da neurtzen dena. Hemen jarraian duzue ikerketaren emaitza txostenean jasoa\nKale Neurketa 2013\nEuskararen Aholku Batzordeak\nEuskararen Aholku Batzordeak (EAB) Udalak eta herrian euskararen erabilera handitzeko interesa duten herritarrek osatzen dute. Urtean bi aldiz, gutxienez, biltzen da, eta batzorde horren helburuak dira:\nJarraipena egitea eta aholkuak ematea:\nEuskara Sustatzeko Ekintza Planaren (ESEP) inguruan.\nESEP garatzeko urtez urteko kudeaketa planaren inguruan.\nOro har, Andoaingo udalerrian euskararen erabilera normalizatzeko jarduerak aztertzea eta proposatzea, beti ere Andoaingo Udalaren eraginpeko esparruetan.\n943 300 831\nRT @AndoaingoUdala: 🗣🪁🎳 #Andoain > Asteartea 17 (Goikoplazan) eta asteazkena 18 (Zumea plazan) #PARKETARRAK egitasmoa ipiniko da martxan ai… yesterday\nRT @AndoaingoAEK: Zer da euskaltegi bat? Zer egiten dugu bertan? Zergatik ikasi euskaraz? Maiatzaren 27an ATE-IREKIAK egingo ditugu eta zur… yesterday\n🛝 ADI! 'Parketarrak' egitasmoaren lehenengo saioak izango ditugu aste honetan. Asteartean Goikoplazan eta asteazken… https://t.co/lbQEZvDGrm 9 days ago\nZuretzako AISA harrera-ikastaroak ditugu euskaltegian, eta horien berri berri emateko, atsegin handiz gonbidatzen z… https://t.co/L8r5oro30r 9 days ago\nEuskara ikasi nahi? AEK euskaltegian ate irekiak! Euskarara gerturatzeko bidea erraztu nahi dizugu, sinetsita baik… https://t.co/0126GEvMYb 9 days ago\nRT @RAKS_saria: #RAKS 📹🎙📰 Epea zabalik dago Rikardo Arregi Kazetaritza Sarirako proposamenak aurkezteko. Aurten ere, 9.000 euroko 2 sari e… 14 days ago


Lurralde Planeamendua - Lurralde Plan Partzialak - Bilbo Metropolitarren Eskualde Egitura - Bilbo Metropolitarraren Lurralde Estrategia - Parte Hartu! - Paisaiaren Katalogoa eta Zehaztapenak - Belanauldiz belanauldiko paisaiak - Bizkaia.Eus\nBelanauldiz belanauldiko paisaiak\nPaisaiaren arloan herritarren ulertzeko modukoak eta pertzepzioak gehitzea onarrizkoa da.\nParte-hartzearen atal barnean Bilbo Metropolitarraren 35 udalerriko hezkuntza zentroetarako tresna bat asmatu egin da:\nEra berean ederto atera diren antzerako ekimenak egin dira. Hedapen eta kontzientziazio nagusia izan daben emaitzekin.\nHezkuntza arloan senidea integratu daiteken ekimena da. Gure paisairi eta lurraldeari buruzko hausnarketa belanauldi desberdinetako partaideak elkarrekin txertatuz.\nAzkenengo denporaldian Bilbo Metropolitarraren paisaian jaso diran aldaketak belanauldi gazteak eta zaharragoak batera esploratu eta gogoeta egingo dabe. Lurraldearen itxuran gertatu diran aldaketari buruz, baita ingurumenean, kulturalki, eguneroko bizimoduan edo sozialki eman diran bihurketari buruz ere jardungo da.\nPaisaia zer dan eta bere balioak zeintzuk diran ulertzeko asmoa dauka eta zelan gure gizartearen bilakaera zuzena eta jasangarria izan daiten paisaia beharrezkoa dan baliabide naturala eta kulturala da.\nHezkuntza zentro bakoitzak bere egutegira moldatu daike, kontutan hartuta zelan Paisaiaren katalogoa eta zehaztapenen idazketa 2019ko azaroan amaitzen dala.\nHezkuntza zentro bakoitzak proposamena txertatzeko apropos diran ikasle maila(k) aukeratu daikez.


Euskal Herriko Itzulia – 21 orrialdea – Tropela.eus bloga\nKategoria Artxiboak:Euskal Herriko Itzulia\nBidaltzailea:Gure aditua 2006-04-05 2006-04-05 Hemen argitaratua:Euskal Herriko Itzulia2 iruzkin 4.etapa: Lerin – Gasteiz sarreran\nZuen aukeraketa hau izan da Tropelean\nZuen egindako aukeraketaren arabera gehien aukeratu dituzuen txirrindulariekin osatutako taldea honako hau litzateke:\nHAUTAGAIAK: A.Valverde, S.Sanchez, A.Contador eta D.Di Luca.\nEUSKALDUNAK: P.Vila, A.Osa, J.Bru eta D.Etxebarria.\nBESTEAK: O.Freire, J.Voigt, R.Serrano, L.Piepoli, J.Rodriguez, J.L.Rubiera eta A.Gomez Marchante.\nZuen kiniela honen antzekoa al da?\nBeherago jartzen dizkizuegu txirrindulari bakoitza zenbat aldiz aukeratua izan den erakusten duen zerrenda. Informazio horrekin hurrengo egunetan nork puntuatzea komeni zaizuen atera dezakezue.\nContinue reading “Zuen aukeraketa hau izan da Tropelean”\nBidaltzailea:Tropela Elkartea 2006-04-05 2006-04-05 Hemen argitaratua:Euskal Herriko ItzuliaIruzkin 1 Zuen aukeraketa hau izan da Tropelean sarreran\n3. etapa: Segura – Lerin\nBigarrengo etapak sailkapen nagusia irabazteko aukera dutenen gizonen zerrenda asko txikitu du. Ez da erraza izango hirugarren etapak, gaur lehenengo taldean iritsi direnetako norbait jokoz kanpo uztea baina helmugara eramango gaituen aldapa aurrenekoen artean segundutxo batzuk ateratzeko baliagarria gerta daiteke. Segundo gutxi izango dira, noski, aldapa motza delako baina segurutzat jo daiteke segundo gutxiren aldeak bederen izango direla.\nInteresgarria gerta daiteke etapa garaipenaren lehia. Euskaltelek du momentu honetan lasterketako liderra baina ikusi beharko da lidertza horri eusteko esfortzu extra bat egiteko prest dagoen edo ez. Izan ere, liderra taldean du baina Contador bere denbora berdinean da eta hainbat eta hainbat txirrindulari bi segundo eskasera, beraz ez daukat hain garbi lidertza mantentzeko zenbaterainoko lana egiteko prest izango diren eta beste talde batzuen laguntzarik jaso ezean, urrutitik sortutako ihesaldiren batek helmugan bere saria izan dezake.\nDenak azkeneko aldapara batera iritsi ezkero Gomez Marchantek irabaztea gustuko izango nuke, atsegin dudan txirrindulari bat baita eta gainera aurreneko bi egunetan aldapa gora indartsuenetarikoa dela demostratu duena. Oraingo honetan beraz, buruarekin baino bihotzarekin pronostikoa eginaz:\n1. Gomez Marchante\nBidaltzailea:Gure aditua 2006-04-04 2006-04-05 Hemen argitaratua:Euskal Herriko Itzulia10 iruzkin 3. etapa: Segura – Lerin sarreran\nAzkenean 1.112 partehartzaile!\nAtzo goizeko txanpa ederraren ondoren, 1.125 partehartzaile zeundeten Tropelean, izena emateko epea itxi genuenean. Erabiltzaileak gainetik aztertu ondoren 13 erabiltzaile eta beraien kinielak ezabatu egin ditugu. Batzuk, datu oso desegokiak zituztelako edota datu gehiegi falta zitzaizkielako eta beste batzuk, pertsona berak erabiltzaile bat baino gehiago sortu dituela konturatu garelako. Ongi dakizuen bezala, pertsona bakoitzak kiniela bakarra egin dezake gure lehiaketan. Beraz, azkenean izugarrizko arrakasta, 1.112 erabiltzaile… Orain, onenak irabaz dezala!\nBidaltzailea:Tropela Elkartea 2006-04-04 2006-04-04 Hemen argitaratua:Euskal Herriko Itzulia2 iruzkin Azkenean 1.112 partehartzaile! sarreran\nAurreneko etapak uste baino gutxiago erabaki du, izan ere, hasera batean Euskal Herriko Itzulia irabazteko aipatzen ziren izen denak aurreko taldean izan ditugu. Tropeleko hautagaien artean ere uste baino mugimendu gutxiago izan da eta joera hori aldatu nahi badute, bada oraindik aukerarik eta biharko etapa horretarakoxe aproposa da.\nEz dago leku konkretu bat, non bertan erasoaldia jotzeko aproposa dela esan daitekeenik baina etapa osoko ibilbidea gorabeheratsua da, 12 mendatetxo igaro beharko dituztelarik. Inor ez da luzea baino badira aldapa pikoko kilometroren batzuk.\nEguraldiak ere zer esan handia izan dezake, ibilbideak berak baino handiagoa agian, aldapen jaitsierak igoerek baino garrantzia handiagoa hartu dezaketelarik. Eta honelako kasuetan, indarrez gain bakoitzaren gogo eta arriskuak hartzeko erabakiek zer esan handia izan dezakete etaparen amaieran.\nBiharko ere Valverde hautagai nagusitzat jo beharra dago, izan ere murtziarrari ondo etortzen zaizkion helmuga mota asko dira eta Segurakoa ere horien artean da. Talde txikiko esprintean areriorik ez aurkitzea litekeena da, beraz, etapa irabazi nahi dutenek aurrez jo beharko dute gogor, murtziarraren talde berean helmugara iritsi ezkero honek urritan kale egiten baitu. Hau dena kontutan hartuta nire pronostikoa honako hau:\nBidaltzailea:Gure aditua 2006-04-03 2006-04-04 Hemen argitaratua:Euskal Herriko Itzulia8 iruzkin 2. etapa: Irun – Segura sarreran\nBidalketa berrienak 1 … 19 20 21 22 Bidaleta zaharrenak


Egilea: Sabin Aranburu\nBakoitzak dagokiona jasotzen du. Gero eta argiago ikusi dezakegu, gaurkoan, krisi kapitalista sakon baten garaian gizartearen klase ezberdinek jasotzen dutena: oligarkiak (burgesiaren goi-estratu gisa) bere boterea mantentzeko baldintzak ekoizteko askatasun osoa; proletalgoak, berriz, pobrezia, errepresioa eta umiliazioa.\nAzken finean, hauek gizarte kapitalistaren txanponaren bi aldeak dira, bien arteko soka tenkatzean indar harremanak alde batera edo bestera egiten duelarik. Batak bestearen botere kuotak lapurtuz egin dezake soilik aurrera, joko zelai horretara mugatzen baitituzte partida sistemaren arauek. Ez dago ongizate unibertsalerako aukerarik.\nPairatzen ari garen krisi eta klase ofentsiba berri honetan ere, bakoitzak dagokiona jasotzen du, nola ez. Azken hilabete honetan inoiz baino adierazgarriagoa izaten ari da zer dagokion burgesiari eta zer proletariotzari.\nEuskal Herrian eta administrazio espainiarrean zein frantsesean burgesiari dagokiona beraien boterea mantendu eta etorkizun hurbilera zein urrunera begira indartzeko mugimenduak egiteko askatasuna da. Askatasun hau ez da modu baketsuan eskuratzen, baina ez dira beraiek biolentzia zuzen eta zeharkakoa sufritzen dutenak. Batetik, berregituraketa ekonomikorako baldintzak sortzeko moduan daude: Europako funtsetako diru-laguntzen partida jasotzeko bozketa aurrera atera da espainiar parlamentuan, ehuneko handi bat oligarkiaren enpresen kontrolpean geldituko dena. Gainera, ekoizpen estrategikoa (burgesiaren irabazientzako, ez gizartearen gehiengoarentzako) gelditzeko ez dago intentziorik, etxe-konfinamenduaren aurrean erdi-bideko neurriak inprobisatzen ari baitira uneoro. Azkenik, «pandemiak eragindako krisiaren» aitzakiapean berregituraketa sakonak egiten ari dira, soldatapeko askoren kaleratzeak aste hauetako notizia nagusienetarikoa direlarik.\nEzegonkortasun garaietan, gainera, berregituraketa ekonomikoek berregituraketa politikoak eskatzen dituzte halabeharrez. Beraz, bigarrenik, berregitura politikorako baldintzak sortzeko moduan daude. Sinpleki esanda, ezegonkortasuna egonkortasun bilakatzeko baldintzak: Estatu kapitalisten eta beraien joko-arauen guztiahalduntasuna inposatu da pentsamendu legitimo bakar gisara. Mekanismo hauek modu eraginkorrean aurrera egiteko bloke politiko efektiboak ekoizten dituzte, gainera. Azken honi dagokionez, Espainiar Estatuko kasua da adierazgarriena: oligarkia espainiar zein europarrari subordinatu izan ohi zaion alderdiaren (PSOE) inguruan ezkerreko indar sozialdemokratak kokatu dira, berregituraketa politikoa ahalbidetuz. Aurrekontu orokorrak onartu bazitiuzten duela gutxi, Europako funtsek eskainiriko dirua enpresa handiei banatzeko proposamena onartu dute oraingoan.\nAzkenik, paktu sozialaren apurketak kohesio sozialean eragiten dituen ondorio konbultsoak kontrolatu nahian dabil burgesia, proletalgoaren aukera iraultzaileen gaineko kontrol-gaitasuna errepresio zuzenagoaren bidez gauzatuko duen eszenatokia irekiz: kohesio soziala mantentzeko diru nahikorik ez dagoen unean, makilak aurrea hartzen dio azenarioari.\nBurgesiak elementu hauek inposatzearen ondorioak proletalgoari dagokiona determinatzen du, honen bizkarretan gelditzen baitira ondorio zuzenak. Horrela, aurretiaz azalduriko plano ekonomikoan, berregituraketak gero eta kaleratze gehiago esan nahi du langileriarentzat. Horrekin batera, zerbitzu sozialen ezintasunak abereen bizimodura mugatzen eta kondenatzen du oraindik eta gehiago txirotu den txiroen multzoa. Plano politiko, sozial zein kulturalean, kohesio soziala kolpeen eta mozalen bitartez gauzatzen da: Pablo Hasel kartzelaratuko dute, Ertzaintzak bere irudia garbitzeko estrategia oraindik eta izaera biolentoagoa demostratzean oinarritzen du (diru gehiago jasoz, gainera) eta egungo egoeraren elementu agerikoak seinalatzen dituen oro jopuntu errepresiboan daukate.\nFinean, bakoitzari dagokiona.\nPolarizazio ekonomiko eta politiko honek gizarte osoaren armoniaz diharduten pentsamendu zein perspektiba politikoen efektibotasuna urratzen du eta, momentuz behintzat, polarizazio hau gehiago sakontzen joango dela diote datu guztiek. Proletarizazioak eta burgesiaren ofentsibak masa gero eta zabalagoa egungo sistemarekiko kontrakortasun jarreretara bultzatzen badute ere, kontzientzia iraultzailearen bitartekaritzak soilik bihur dezake aukera objektiboa akzio efektiboan eta pausu honen zimendua hautu estrategikoan datza. Hala, estrategia sozialistaren eraikuntza nahitaezkoa eta atzeraezina da, baita eman beharreko lehen pausua ere.\nProletalgoarentzako estrategia egokia eraikitzea izan da azken urteetako zein gaur egungo helburu eta premia nagusia. Bideorri orokor horri subordinatzen zaizkio taktika eta koiunturaren gaineko akzioa. Boterea hartzerainoko bidea egin nahi duen orok jarraitu beharko luke ordena kontzeptual hau.\nEgun, baina, estrategia argirik gabeko lan-lerro batzuk azaldu dira gure herrian, proletalgoak antolatzea beharrezko duen egiturazko beharrizan ezberdinekin loturik daudenak: izan etxebizitzaren auzia, auzi laborala eta abar. Estrategia argi bat ez izateak, halere, taktizismora edota berehalako erantzunetara murriztera kondenatzen ditu mugimendu hauek, paradigma politiko berrian hankamotz agertuz. Estrategiarik gabeko mugimenduak beste batzuen bideorriek irensten dituzte, edo horrela ez bada, ezintasun politiko nabarmena erakusten dute.\nTaktizismoaren aurrean, berriz, Gasteizko Etxebizitza Sindikatuaren eta Kontseiluaren arteko harreman zuzenaren adibidea aipatu nahiko nuke, bideorri estrategiko zein taktikoen elkarloturaren garrantzia adierazten diguna. Elaboratutako estrategia baten edukia eta forma aurrera eramango dituen lerro taktikoen sorkuntza eta borroka ezberdinen batasun estrategikoaren gaineko hautuaren ispilu da harreman hau. Miseriaren gestioari boterea hartzearen bidea kontrajartzen zaio, «autodefentsa» abstraktuari sozialismoaren eraikuntza. Masa zabalak subjektu politiko bilakatzeko eta erdibideko perspektibetara bultzatuak ez izateko inoiz baino beharrezkoagoa bihurtzen da, gaur, klase independentzian oinarrituriko estrategia sozialista.\nAurrerantzean klase bakoitzari zer dagokion klase borrokan aktiboki parte hartzen duten estrategia kontrajarrien arteko indar harremanak determinatuko du. Estrategia sozialista eta berari loturiko programa zein lerro taktikoak dira burgesiaren botereari aurrez-aurre begiratu diezaioketen bakarrak, benetako eraldaketa soziala ahalbidetu dezaketen bakarrak. Lehen pausu soil bat dirudien arren, nire ustetan, «bakoitzari dagokiona» dioen errealitatea hausteko oinarrizko baldintza da. Hau izan ezean, miseria kudeatzetik haratago joateko ezintasunera kondenatua dago mugimendu oro.\nEgungo koiunturaren eginbehar ezberdinak (II): Demokrazia zuzenaren edo proletarioaren (ber)hastapen pausuak\n2021eko apirilaren 16a\nEgungo koiunturaren eginkizun ezberdinak (I): Kosmobisio komunistaren sozializazioa\n2021eko martxoaren 11a\nDatorren urte berriari buruzko elementu batzuk\nLastozko gizonaren falazia\n2020ko abenduaren 10a\nZure borroka, gure eredu


Euskara, "elkarbizitzarako gakoa" | Euskal Herria | Berria\nEuskara, "elkarbizitzarako gakoa"\nPertsona ezagunak eta euskara ikasleak elkarrizketan jarri ditu Korrikak Eman euskara elkarri dokumental-solasaldian.\n2013ko urtarrilak 25\nPertsona ezagunak eta euskara ikasleak euskara elkarri ematen jarri ditu Korrika 18k. Eman euskara elkarri ordu erdiko dokumental-solasaldia sortu du, Eriz Zapiain zuzendariaren esanetara, eta sarean jarri du osorik.\nEuskara "elkarbizitzarako gakoa" dela azaldu dute aurtengo Korrikaren antolatzaileek, eta hori hala izan dadin euskara euskal herritar guztiek ezagutzea "behar-beharrezkoa" dela nabarmendu.\nHorregatik, euskaraz ikasten ari diren milaka eta milaka herritarrak omenduko ditu aurtengo Korrikak.\nEva eta Karlos Argiñano sukaldariak eta Olga Lopez euskara ikaslea.\nUnax Ugalde aktorea eta Rakel Vivanco euskara ikaslea.\nArantxa Urretabizkaia idazlea eta Raquel Navarro euskara ikaslea.\nMichel Etxebest Mauleko auzapeza eta Laurence Hurzurigarai euskara ikaslea.\nAna Urrutia telebista aurkezlea eta Ian Cabrera euskara ikaslea.\nIñaki Perurena harri-jasotzailea eta Gilen Morales euskara ikaslea.\nIñaki Goirizelaia EHUko errektorea eta Julen Rodriguez euskara ikaslea.


lunpen | Aurrera langileria\nArchive for the ‘lunpen’ Category\nNazioarteko Mugimendu Komunistak aurrera eramandako borroka gerrillarien inguruan mintzo denean, gehienetan nekazal eremuetako gerrilla anti-inperialistan pentsatzen da. Hau XX. mendeko bigarren erdialdean herrialde erdi-koloniar eta erdi-feudaletan emandako borrokekin lotzen delako izaten da, non nekazalgoa gizartearen zati nabarmena zen, eta iraultza memento bateko “matxinada” gisa ulertzen delako, aurretik mota guztietako prestakuntza izan ez duena. Baina NMKren borroka moldeen ondareak hala kale borrokan nola hiri-gerrillan, esperientzia bai teoriko bai praktiko mordoa du, zentsura burgesak eta berrikuspentasunaren azpi-lanak estaltzen saiatu arren. Adibidez, baditugu 1905 urtetik aurrerako Alderdi boltxebikearen Bulego tekniko-militarra, KPD germaniarraren Oktober aldizkari politiko-militarra, PCB belgiarraren “fronte gorriko borrokalariak”… III. Nazioartekoak zehaztutako antolakuntza eta borroka moldeak jarraitzen zituztenak. Erresistentzia anti-faxistaren ondarea ere handia da, gehienbat europar ekialdean, hainbat lekutan proletalgoa boterera eraman zuena borroka molde gerrillarien bidez. Baita Aberri Gerrate Handian sobietar askok etsaiak okupatutako lurraldeetan aurrera eramandako borroka. Aipatzekoa da ere, marxismo-leninismoa hein handiago ala txikiago batean jarraituta, mendebalde inperialistan emandako hiri-gerrilla askoren jarduna (ETA, INLA, IRA, RAF, GRAPO, BR…)\nAurrera Langileria-n borroka molde hauen azterketa egingo dugu hainbat lanen argitalpenaren bidez. Bestetik, M-L orori honen inguruko lanen itzulpena eta zabalpena egiteko deia zabaltzen dugu.\nPosted otsaila 18, 2014 by aurreralangileria in borroka moldeak, inperialismo, lunpen, marxismo-leninismo\nHain zuzen ere, anarkismoa ez da ideologia proletarioa, burgesa baizik, hala bere iturburuagatik nola behargin mugimenduaren baitan bere adierazpen antolatzaile eta estrategikoengatik. Anarkismoa ez da indibidualtasunaren eta liberalismo erradikal burges-ttipiaren aldaera bat besterik. Anarkistek burgesia-ttipiarekin beren lotura zaharrak haustea lortu zuten baina beti hazi zituzten behargin mugimenduaren barnean beren ideiak, borroka eta antolakuntza molde zinez bereziei bidea emanez.\nPosted urtarrila 26, 2014 by aurreralangileria in alienazio kapitalista, anti-komunismo, lunpen\nTagged with anarkismo\nMaterialtasun Dialektikoa VS anarkismoa\n“(…)Nola Prodhon jaunak, lanaren banatzea ezagututa jotzen duena, azaltzen du honekin truke balioa, berarentzat beti ezezaguna dena? “Gizon batek” “egiteko ezberdinetan bere kolaboratzaile diren beste gizonei” hartu-emana ezartzea eta erabilera-balioaren eta truke-balioaren arteko bereizketa egitea proposatzera ausartzen da. Bereizkuntza hau aitortzearen proposamena onartuta, kolaboratzaileek Proudhon jaunari ez diote ekintza esleitzea, azpimarratzea, “balioaren ideiaren jatorria” bere ekonomia politikoaren itunean “idaztea” beste “ardurarik” utzi. Bana azaldu behar diguna proposamen honen “jatorria” da, laburbilduz, esatea nola gizon bakar honek, Robinson honek, bat-batean izan zuen “bere kolaboratzaileei” halako proposamena egiteko ideia eta nola kolaboratzaile hauek protestarik gabe onartu zuten.(…)\nPosted urria 21, 2013 by aurreralangileria in alienazio kapitalista, anti-komunismo, lunpen, marxismo-leninismo, reformismo\nTagged with marx, proudhon\nXX. mendearen bigarren erdialdetik aurrera, beren burua Sozialista izendatzen zuten herrialde kopurua munduaren erdia izanik, eta Kapital monopolistaren menpeko lurraldetan jazotzen ziren matxinada eta borrokaldi guztien aurrean, burgesia inperialistaren buru-langileek honi aurre egiteko eratan pentsatzen hasi ziren. Beraientzat oinarrizkoa den indar militarra eta gizarte kontrola areagotzeaz gain, behargin aristokrazia iraultza proletarioaren aurka erabiltzeaz gain, eremu ideologikoak zein garrantzia duen konturatu ziren, eta honi ere ekin zioten. Hemendik atera zen CIA buru nagusia duen inteligentzia-ingeniaritzak asmatutako, Estatu Batuetatik zabaldu zen mugimendu endekatu pro-inperialista, “sexua, droga eta rock&roll-a” leloan laburbiltzen dena.\nPosted ekaina 3, 2013 by aurreralangileria in alienazio kapitalista, anti-komunismo, inperialismo, lunpen, sexismo\nTagged with burgesia, euskal herria, indar, kapitalismo, landu\nZein jarrera hartu behar dugu? Legalizazioaren ala debekatzearen alde gaude? Auziak azterketa lasaiago bat merezi du, ezin baitugu ez oligarkiaren jarrerak, ez talde sasi-aurrerakoi zehatz batzuek ematen dizkiguten aukerak onartu. Geure jarrerak materialtasun historikoan oinarritzen dira, gizarte arazo guztien ezagutza zientifikoa ahalbidetzen duen bakarra. Post osoa irakurri »


ZENBAKIAK: Pi-ren aldaerak\nEgilea Nils Völker -ek koadro honek saldu nahi ditu, garezti samar suposatzen dut, eta teknika oso berezia erabiliz.\nBakarrak dira eta denak era berean sortzen dira ,errobot bat diodo batzuekin sortzen duen argi bakarra da, desberdintasuna Pi zenbakiari ematen zaion hamartar kopuruan bakarrik datza. denak zirkulu itxurakoak dira.\nBeheko bideoan ikus daiteke nola sortzen diren goiko irudiak.\nVariations on Pi - making-of from Nils Völker on Vimeo.\nIturria : Microsiervos\nNork idatzia : Alazne Zarate G. en 9:49\nEtiquetas: artea, pi


Barça Rugbi vs Ampo Ordizia atarikoa - Ordizia Rugby\nAmpo Ordiziarentzat estreinaldiaren ordua heldu da; izan ere, igande honetan, eguerdiko 12: 30ean, La Teixonera estadioan, F.C Bartzelonaren aurka jokatuko du. Inaugurazio partida izango da klubarentzat denboraldi berri bat den honetan, estatuko errugbiaren maila gorenean.\nZozketa gutiziatsua izan da, Goierrikoek aurtengoa, pasa den urteko borreroaren aurka estreinatuko baitute. Marotias eta Pazosen jokalariek play-offeko final-laurdenetako partida galdu zuten Altamiran (9-16), beraz, argi dago ordiziarrek porrot krudel hartatik mendekua hartu nahiko dutela.\nBarça rugbi neofitoak engainatzera irits daitekeen taldea da. Badirudi ez duela maila handiko jokalaririk, ezta top jokalaririk ere, baina errealitatetik oso urrun dago sinismen hori. Oso plantilla konpentsatua du, Michael Hogg internazionalak, Bautista Guemes joku zabaltzaileak eta Joan Losada olinpikoak bezala, eta uneoro badaki gehien interesatzen zaion errugbia egiten, aurkariaren akats minimo oro aprobetxatuz aurkaria estutzeko.\nGainera, denboraldi honetan talde katalana hainbat jokalari argentinarrekin indartu da, baina azken denboraldietako gizonik garrantzitsuena galdu du, Sergi Guerrero entrenatzailea, alegia, klubeko alma mater eta arima organigrama blaugranan.\nDenboraldiko lehen partida denez, erreferentzia gutxi hartzen dira kontuan. Partidu gutxiko aurre denboraldia izan da, baina ordiziar parrokiatik ilusioz beterik espero da lehiaketa berri hau; izan ere, klubak aurreko denboraldiko bizkarrezurrari eutsi dio eta Andell Loubser, Elliot Ryan, Max Katjijeko edo Rodrigo Oubiña bezalako jokalariekin indartuta.\nJoan ezin duten zale guztiek Ohorezko Mailako denboraldi osoa ikusi ahal izango dute LaLigaSportsTV katearen bidez.\nHarrobiak oraindik ez du txapelketa ofiziala hasi, eta Moyua Goierri 23 urtez azpikoak Eibar errugbi taldea hartuko du larunbatean 16: 00etan Altamiran lagunarteko partidan.\nOrkliko neskek denboraldi berria prestatzen jarraitzen dute eta datorren igandean, 12: 00etan, Anoetako Miniestadioan, Bera-Bera taldearen aurka jokatuko dute.\nLabelan Ordizia eta Gaur Logística Ordizia taldeek Hernaniren aurka jokatuko dute larunbatean, 10: 30ean eta 11: 45ean, hurrenez hurren, Landareko zelaietan.\nAzkenik, eskolako txikienek prestakuntza prozesuan jarraitzen dute eta diziplina berri bati ekingo diote. Irungo sevenseta 14 urte azpikoak arituko dira eta Iruñakoan 12 urte azpikoak lehiatuko dira.


Kirolak | Mondraberri Arrasateko Ataria | Orria 2\nArrasate Pilota Taldeak ikasturte amaierako erakustaldia egingo du bihar\nKurtso amaiera gainean dugu eta Arrasate Pilota Taldeak ospatzeko erakustaldi bat egingo du bihar, ostirala. Arrasatearrek herriko pilotariek ikasturte honetan egindako lana ikusteko aukera...\nEneritz Urrutia eta Itxaso Plazak podiuma lortu dute Gipuzkoako Erlojupeko Txapelketan\nItxasok 3. postua lortu zuen jubenil mailan, eta Eneritzek 2. postua elite eta 23 urtez azpiko mailan. Asteburu honetan beste bi lasterketa izango dituzte. Argazkiak:...\nLEK-eko ikasleak disfrutatzen dabiltza sustapen jardueretan\nTestua: LEK. Behin LEK -eko ikasturtea amaituta, ikasturte bukaerararte sustapen jarduerekin gabiltza buru belarri. Pasa den astean eman genien hasiera aipatutako jarduerei. Ekintza batzuk amaitu...\nArrasate Judo elkarteko judokek emaitza ezin hobeak lortu dituzte Hirosyma Kopan\nMondraberri - 2022-06-12 0\nTestua eta argazkia: Arrasate Judo Elkartea. Usurbilen Gipuzkoako federazioak antolatutako Benjamin mailako (LH2-LH3) Hirosyma kopa jokatu zen atzo Gipuzkoako judoken partaidetzarekin. Taldearen helburua zen urtean...\nDesoreka Judo klubeko benjaminek Gipuzkoako Kopan parte hartu dute\nTestua eta argazkiak: Desoreka Judo. Usurbilko kiroldegian ospatu da benjamin kategoriako Gipuzkoako Kopa. Desoreka judo klubeko hainbat kirolari bertaratu dira judoaz gozatu eta horrenbeste maite...\nArrasate Dragoi Gimnasia Taldeak kurtso amaierako erakustaldia egin du Uarkapen [argazki galeria eta bideoak]\n2021-2022 ikasturtea amaitzear dago, eta Arrasate Dragoi Gimnasia Taldeak ikasturte amaierako erakustaldia eskaini du larunbat honetan, Uarkape frontoian. Gimnastek ikasturtearen zehar ikasitakoa tapizean erakusteko...\nBeste bat St. Pauliko lagunak euren eguna ospatzen ari dira\nBeste Bat St. Paulik bere eguna ospatzen ari da. Pandemia zela eta, ezin izan zuten hamargarren urteurrena merezi bezala ospatu, beraz, aurten handitasunez ospatzen...\nArrasate Dragoi Gimnasia Taldeak kurtso amaierako erakustaldia egingo du larunbatean\nArgazkia: Arrasate Dragoi Gimnasia Taldea. 2021-2022 ikasturtea amaitzear dago, eta Arrasate Dragoi Gimnasia Taldeak ikasturte amaierako erakustaldia eskainiko du larunbat honetan, ekainak 11. Gimnastek ikasturtearen...\n123...91Orria 2 91 of


Kirolean bizitako esperientziak azaldu dituzte Libe Urtzelaik eta Intza Lizarazuk Azkoitian - Urola Kostako Hitza : Urola Kostako Hitza\nKirolean bizitako esperientziak azaldu dituzte Libe Urtzelaik eta Intza Lizarazuk Azkoitian\nAzkoitiko Artxamendi Topalekuak antolatuta, 'Neska kirolariak, beren bizipenak' hitzaldia eskaini zuten atzo, asteazkena, Intza Lizarazu saskibaloi jokalariak eta Libe Urtzelai futbol jokalariak.\nAtzo, asteazkena, kirolean bizitako esperientziak azaldu zituzten Intza Lizarazu Añares Rioja ISB taldeko saskibaloi jokalariak eta Libe Urtzelai Anaitasuna taldeko futbol jokalariak, Azkoitiko Artxamendi Topalekuan. Gorka Zubizarreta topalekuko begiraleak egin zituen moderatzaile lanak. Lotura honetan irakur daiteke UROLA KOSTAKO HITZAk Lizarazuri eta Urtzelairi egindako elkarrizketa.\nBi kirolariek egunerokotasuneko betebeharrak eta kirola nola uztartzen dituzten azaldu zuten, besteak beste. Horrez gain, haurtzarotik gaur egunera bitartean emakumezkoen kiroletan zer nolako aldaketak ikusi dituzten ere azaldu zuten. Hainbat lagunek adi-adi jarraitu zuten Lizarazuren eta Urtzelairen solasaldia.